King Saha abayise leero e Lugogo abakube e...\nBlack ng'ennaku zino asiiba mu Kampala ng'alya obulamu agamba yafunye omusajja omulala ku luno nzaalwa ya Amerika bwe bali mu laavu enzito era amunaazizzaako amaziga n'ennaku by'abadde ayitamu.\nOno gwe twasanze ku Sheraton Hotel gy'asula ne mutabani we Jonah (ali mu katambi ka woduloopu akasaasaanye ennaku zino ku mikutu gya social media) agamba nti wadde azzeemu okufuna ssente, ku mulundi guno agenda kuzirya na buvunaanyizibwa era teyeetaaga ‘bawuzzi' ba bunyama.\n"Ababadde balowooza nti Black yaggwamu era nti tajja kuddamu kufuna ssente mbasekeredde. Olweza lwe bannaaza lwanoga nkomyewo buto kujooga naye ku luno saagala nnyo bawuzzi ba bunyama ku mulundi guli mwandiisa bubi ssente zange."\nBlack abadde yadda ku bigere, era okukakasa nti ddala yafunye ssente ne Benz ekika kya ML 350 4matic kati gy'avuga yiye ye yagyegulidde.\nYatulaze ne kaadi yaayo ng'eri mu mannya ga Shanita Namuyimbwa.\nBlack ajjukirwa nnyo wakati wa 2009 ne 2012 bwe yamansa ssente Omungereza David Greenhalgh eyali muganzi ze yamuwanga okwali n'obuwumbi 11 ezaamusibya e Luzira.\nBwe yabuuziddwa ku laavu ye n'Omumerika, Black yagaanyi okwogera amannya ge n'agamba nti omusajja yaakamufuna era tannaba kwagala kumwasanguza mu lujjudde kyokka yategeezezza nti olwa laavu n'omusimbi by'amuwa ayagala kumuzaalirayo omwana era ali lubuto lwa myezi esatu ng'essaawa yonna agenda mu Amerika omusajja gye bamuzaala.\nWadde nga Black musanyufu olw'embeera ye okuddamu okutereera, ono agamba nti waliwo abantu abamumazeeko emirembe abeeyita ab'ebyokwerinda abamukubira essimu ez'okumukumu nga bamutiisatiisa okumukwata olw'akatambi ke yeekwata ng'alumba Pulezidenti Museveni n'okuvvoola ekitiibwa kye mu biseera we baasibira Bobi Wine.\nWano we yasinzidde okwetondera Pulezidenti Museveni obwedda gw'ayita taata ne Jjajja ng'agamba nti obwavu bwe bwamukozesa kino ate n'aba People Power abaali bamuyinudde tabalabamu mulamwa.\n"Akatambi nakakola ndi Dubai gye mbadde mu kweyiiya era bansuubiza emitwalo gya ddoola 10 olw'erinnya lyange nga sereebu kyokka bampaako emitwalo 2 ne balansi simufunanga.\nEkituufu kiri nti nze ndi wa NRM era mpagira Pulezidenti Museveni ku myaka gyange 29 ye mukulembeze gwe naalabyeko era atukulembedde bulungi. Bobi Wine owa ‘People power' simuwalana naye mwagala ng'omuyimbi ate ndowooza abantu b'e Kyadondo East bakyamwetaaga okubakiikirira."\nNga bw'eri nkola y'abavubuka abamu mu Kampala okunoonya abakyala abalina ssente ne babaganza, ne Bad Black olutegedde nti yazifunye batandise okumwepikira n'okumutambulirako buli gy'alaga abalala nga bwe bawaga nti baagala kumutuusa ku ntikko.\nAte abavubuka abalala abamanyi okukola ssente bangi batandise okumutuukira nga baagala kumuguza mayumba n'emmotoka ez'ebbeeyi nga bwe baamukolanga mu kiseera we yajoogeranga.\nMaama wa Mirundi ayogedde ku kumugoba\nPulezidenti akyusizza abawandiisi abenkalakkalira


Bukedde Online - Omugaso gw'okutegeka obulungi omudaala gwo\nOmugaso gw'okutegeka obulungi omudaala gwo\nOmulimu gwe nasomerera mwe nayiiyiza ssente ne mpona okukozesebwa\nEngeri ennyangu gy'okola amanda mu mabanda\nEntegeka y'omudaala gwo y'esalawo bakasitoma n'e ssente by'ofuna olunaku\nOmusuubuzi wa keesi ng'alaga bw'ategeka keesi n'ensawo by'atunda mu katale k'e Nakawa\nABASUUBUZI abasinga bakaaba obutafuna baguzi n’okutuuka okulangira bannaabwe okubaloga kyokka ng’ensengeka y’ebyamaguzi byabwe y’evaako obuzibu. Wabula abagezigezi kino baakiraba dda era bakola ssente olw’okutegeka obulungi ebyamaguzi bakasitoma ne babiraba mangu awatali kusooka kubuuza na kubuna kibuga nga banoonya.\nBano bakozesa obukodyo obw’enjawulo omuli okuteekawo ebizindaalo ebiranga bye batunda, okuyita bakasitoma nga babategeeza bye batunda, okulanga mu mawulire ne ku ttivvi, okuwandiika ku maduuka gaabwe bye batunda n’ekisinga obukulu kwe kutimba bye batunda awalabika obulungi kasitoma n’atabiyitako.\nOmuvubuka atunda ebikozesebwa awaka ng'alaga bw'abitegeka okusikiriza abaguzi\nObukulu bw’okutegeka obulungi ebyamaguzi ku mudaala\nIsaac Moses Kasule, omukugu mu byenfuna okuva mu kkampuni ya IMK Business Consultancy annyonnyola obukulu bw’okutegeka obulungi by’otunda ku mudaala:\nAbasuubuzi bategeka emidaala gyabwe n’ekigendererwa ky’okutunda kuba okusika omuntu okugula kyetaagisa obukodyo bungi era bangi babasikira awo.\nAbantu abamu baba tebazze kugula naye bwe balaba omudaala omusengeke obulungi ne balabako bye beetaaga kibasikiriza okukyama ne bagula.\nOmukyala apimye ebijanjaalo ne kawo by'aguza bakasitoma\n3. Omudaala ogutegekeddwa obulungi gwetunda nnannyini gwo ne bw’aba talina ky’ayogedde na kasitoma. Wabula gulina kuba nga guli wayonjo ate nga buli kimu kirabika bulungi.\nOmusuubuzi ng'awanise obugoye bw'abaana abaguzi we babulabira amangu\n4. Abasuubuzi kye balina okujjukira nti okulaga by’otunda ku mudaala kiyamba okumanyisa abantu nti mu kifo kino watundibwawo ebintu eby’enjawulo n’agenda asonda ssente ng’amanyi w’ajja okujja okugula ng’azifunye oba ng’akyetaaze.\nEnkola eno eyamba nnyo abasuubuzi abatunda ekimu kimu.\nIsaac Moses Kasule\nAbasuubuzi abagwiira balabuddwa\nBalaze abakazi bye bakola ne bigoba abasajja


Bukedde Online - Kozesa enniimu okuzigula enkwawa\nEmisono gy’ebitengi gy’otolina kusuulirira...\nENKWAWA kye kimu ku bitundu ku mubiri ebitera okukuusiira. Oluusi omuntu ne bw’aba mweru, era weesanga nga mu nkwawa waddugavu.\nEmbeera eno oluusi ereetebwa okuba ng’ekifo kino kiyisibwamu akamwano okwesalira.\nEkizibu nti ku ludda lw’omukyala, bw’aba n’enkwawa enzirugavu, buli lw’ayambala olugoye olwa musalankwawa, talabika bulungi.\nEBIVAAKO ENKWAWA OKUKUUSIIRA\nSarah Kiggundu owa Sarie Beauty Salon mu Kampala agamba ebivaako enkwawa okukuusiiera mulimu;\n Okukozesa ennyo ebizigo ebiggyamu enviiri mu nkwawa.\n Okutuuyana ennyo.\n Okuba ng’empewo tetuuka bulungi mu nkwawa.\n Obutoffaali bw’olususu olufudde oba olukaddiye okwekuηηaanyiza mu nkwawa. Okukozesa kalifuuwa alimu ekirungo ky’omwenge.\n Olumu kisobola okuva ku mbeera y’obulamu nga; omugejjo, enkyukakyuka mu mpulirizo z’omubiri, eddagala erimu oba kookolo. Bwe kiba nga kiva ku mbeera zino genda olabe omusawo.\nWabula osobola okukozesa ebintu by’obutonde okumalawo ekizibu kino;\n1 Lumonde; Asidi asangibwa mu lumonde akola kinene mu kuzigula olususu. Ekirungi tasiiwa. Kwata akatundu ka lumonde gw’osazeemu oyiseeko mu nkwawa.\nOsobola n’okumukamulamu omubisi n’osiiga awo awaddugavu okumala eddakiika 15-20 oluvannyuma onaabewo n’amazzi agabuguma.\n2 Cukamba; Ono naye ayamba okuziggula era n’aleeta akatangaala mu lususu. Siiga cukamba mu nkwawa oba mukamulemu omubisi ogusiigewo. Kikole emirundi ebiri buli lunaku. Osobola n’okukamula omubisi ogwo n’ogugattamu ekinzaali ekiganda n’omubisi gw’enniimu. Siiga awaddugavu, birekeewo okumala eddakiika 30, oluvannyuma onaabewo. Kikole buli lunaku ojja kulabawo enjawulo.\n3 Enniimu; Eno ekola ng’ekyobutonde ekizigula olw’ebirungo by’erina era y’ensonga lwaki ekozesebwa nnyo mu kujjanjaba ensusu nga mw’otwalidde n’okumalawo ebiddugavu wansi mu nkwawa.\nOkumalawo olususu olukaddiye n’okutangazaamu mu nkwawa, siiga enniimu ku lususu okumala eddakiika ntono. Leka omubisi ogwo okumala eddakiika 10 oluvannyuma onaabewo. Wabula osobola okumamirirako ssukaali ku nnimu eno okukola obulungi.\n4 Osobola okugatta ensaano y’ekinzaali ekiganda, omubisi gw’enjuki oba yogati omwereere mu mubisi gw’enniimu osiige mu nkwawa. Birekeewo okumala eddakiika 10 oluvannyuma onaabewo. Kiddemu emirundi esatu oba ena mu wiiki.\n5 Ebikuta by’emicugwa nabyo bisobola okukozesebwa okutangaaza mu lususu lw’omu nkwawa. Teeka ebikuta bitono mu musana okumala ennaku ntono okutuusa nga bikaze bulungi. Bisekule bulungi, gatta ejjiko ezisena sukaali bbiri ez’ensano gye wasekudde mu mata obitabule oluvannyuma siiga mu nkwawa obirekemu okumala eddakiika10.\n6 Ekinazzi nakyo kiyambako okutangaaza mu nkwawa. Kirimu Vitamin E ayinza okuyambako okutangaaza olususu. Ekirala kikola ng’akawoowo ak’obutonde.\n7 Amata. Galimu amasavu agayamba okukendeeza langi enzirugavu. Gayamba okugonza olususu n’okulutangaaza.


Gavt. yaakweddiza obuyinza bw'ekisaawe ky'e Nakivubo\nAbategesi b'ebivvulu Abbey Musinguzi owa Abtex Productions ne Andy Mukasa owa Bajjo Events wamu ne munnamateeka waabwe Loodi Meeya Erias Lukwago bavudde ku kkooti nga banyiivu olw'omulamuzi abadde alina okuwulira omusango gwe baloopa okubagaana okutegeka ebivvulu bya Bobi Wine obutalabikako.\nMu mwezi gwa May omwaka guno ababiri bano batwala omudduumizi wa poliisi ne ssaabawolereza wa gavumenti mu kkooti nga babalanga okubagaana okutegeka bivvulu bya Bobi ebya ‘kyalenga extra' e Busaabala ku One Love Beach, Lira, Gulu ne Arua.\nMu mpaaba yaabwe bawakanya ekya poliisi okusazaamu ebivvulu bye baali bategese n'okugaana Bobi Wine okuyimba nga bagamba byakolebwa mu bukyamu era bafirizibwa ssente nnyingi.\nNg'ayogerako ne bannamawulire Loodi meeya agambye nti "kyanaku nnyo era kinyiga okulaba nga omusango ogwaleetebwa mu May n'okutuusa kati teguwuulirwa ate nga abantu be ssemateeka abawa eddembe okukola nga abategesi b'ebivvulu ne Bobi Wine okukola nga omuyimbi naye bagaanibwa."\nAbazira kisa badduukiridde omulwadde Bukedde TV gwe yazuula ng'avundira mu nnyumba\nMuseveni akatemye abalamuzi: 'Emisaala gyammwe ssi gyakwongezebwa kati'\nOmulamuzi eyasinda omukwano n''omukazi omufumbo mu ofiisi agobeddwa


Bukedde Online - Obwavu bwannemya omuwala ne bangoba ku buko\nObwavu bwannemya omuwala ne bangoba ku buko\nOmuwala yaganza mukulu wange ne mmwesonyiwa...\nNZE Musa Mudondo, 32, nkolera ku nnyanja y’e Kiyindi nga ndi musuubuzi wa byennyanja.NZE Musa Mudondo, 32, nkolera ku nnyanja y’e Kiyindi nga ndi musuubuzi wa byennyanja.\nMu 2016, nafuna omukyala ne mmwagala n’obulamu bwange bwonna kubanga yali wampisa, yasoma, muyiiya okwo kw’ossa obulungi bwe wamma nga toyinza kumubuusa maaso.\nBwe yanzikiriza, twasalawo tukole amaka era ne tugenda ewa muganda we andabe nange ne mutwala alabe ku b’ewaffe era baamusiima.\nNga wayiseewo omwaka gumu n’ekitundu, yafuna olubuto ekintu ekyansanyusa.\nNga luwezezza emyezi etaano, yansaba agende mu kyalo alabe ku nnyina nange ne nzikiriza. Bwe yatuuka mu kyalo yategeezaako nnyina ku nsonga eno era nnyina n’ansaba ηηende mmulabeko era tukyale.\nKino kyansanyusa kubanga nnali neesunga ddala okulaba anzaalira omulungi.\nNagamba mukyala wange nsooka kwetereeza ng’omusajja tuguleyo ku bintu bye tunaatwala ewa maama era mu wiiki bbiri nnali maze okufuna ssente ezigula ebintu nga ssukaali, amafuta, omunnyu, omuceere, ssabbuuni ne ssente z’abbaasa.\nOlwatuuka ewa maama w’omukyala, yambuuza ebibuuzo biyitirivu ate nga munyiivu okuva bwe twatuuka kubanga n’akamotoka ke twagenda nako kaali kakadde era nnali nkeeyazise ku mukwano gwange.\nNnyazaala yambuuza nasoma kwenkana ki ne mugamba saasoma nnyo kuba ge gaali amazima, n’ambuuza oba nninayo ku nnyumba eyange ne mugamba tukyapangisa naye nsuubira okuzimba, n’ambuuza famire yaffe oba ya bbeeyi n’amannya ga taata wange ne ky’akola era ne mugamba nti taata wange mulimi.\nHaha, nnali simanyi nti okwogera amazima gonna nnali nneesimira kinnya bantu bange, omukazi yanyiga!\nYalaga nti tansiimye era n’aηηamba ebigambo bino wammanga. ‘Ggwe ssebo wange, lwaki abasajja abaavu mmwagala okwesiba ku baana ba bannammwe abalungi, gwe ataasoma, tolina nnyumba wadde poloti laba n’akamotoka k’olina kakekete …. Kale kisajja gwe onyiinza.\nSijja kukukweka era ne muwala wange ηηenda kumunenya okufuna olubuto mu musajja omunaku nga gwe’.\nNawuniikirira nga mpulira nswadde kubanga yanvumira mu maaso ga mukwano gwange gwe nnali ηηenze naye ate nga n’akamotoka ke banvumira kake.\nOlunaku olwo lwe lukyasinze okunyiiza mu bulamu bwange kubanga neevuma mu mutima lwaki Mukama yantonda mu maka agataliimu ssente aba ag’abantu abatamanyiddwa kubanga nnyazaala wange yaηηamba nti kale ssinga obadde mwana wa mugagga oba wa muntu amanyikiddwa kyandibadde kalekaleko.\nYamaliriza agamba nti nve ku muwala we era siddayo naye ηηende nnoonyeeyo omwana w’omwavu agya mu kiraasi yange kubanga ye omwana we yamuteekamu ssente nnyingi ezisoma tasobola kumukkiriza kumuleetera kisiraani nga nze.\nWaayita wiiki emu ng’omuwala ajja ewange. Nnasanyuka kuba nnali mmanyi nti kirabika akomyewo ye anjagala, wabula kyambuukako omuwala bwe yaηηamba nti anonye ngoye ze kuba naye akirabye nti ajja kubonaabona ng’omwavu.\nBwe namubuuza ku by’omwana wange yantegeeza olubuto bwe baaluggyeemu enkeera w’olunaku lwe nava ewaabwe era nga maama we ye yamutwala balugyemu.\nEbyange n’omuwala w’omugagga we byakoma.


Bukedde Online - Hussein Kyanjo ayogedde ekyamugoba mu Palamenti ne kyazzaako okukola\nMuseveni ayise Kiyingi ne Lubyayi bateese...\nBakkansala bassizza abantu enseko: Oluzungu...\nHussein Kyanjo ayogedde ekyamugaana okudda mu Palamenti ne kyazzaako okukola\nHUSSEIN Kyanjo abadde omubaka wa Makindye West teyazzeemu kwesimbawo ku kisanja kyakusatu mu Palamenti gy’abadde okuva mu 2006. Yayogedde ne PROSSIE KALULE ku bbanga ly’amaze mu Palamenti.\nObulwadde bukuli butya?\nηηenda ntereera era enjawulo ngirabira ddala kuba nsobola okwogera wadde ng’oluusi nnyambibwako ebyuma.\nBintu ki bye weenyumiriza bye wakolera abantu ba Makindye West emyaka 10 gy’omaze mu palamenti?\nNayitanga mu bantu bange buli luvannyuma lwa myezi mukaaga ne mmanya ensonga\nezibanyiga ne nzanjula mu Palamenti.\nKino nga nkikola sisosodde mu mawanga oba eddiini. Nakola ne ku nsonga z’abakadde abaali\nbatutte ebbanga nga balafuubana okufuna ensimbi zaabwe ez’akasiimo era nali musanyufu\nnga batandise okuzifuna.\nAbali ku ludda oluvuganya Gavumenti mumaze ebbanga nga mulumba Pulezidenti Museveni nti asembeza bantu be mu bifo eby’obuvunaanyizibwa kyokka naawe ekifo wali okyagaliza mutabani wo Farouk Kyanjo. Olina njawulo ki ne Museveni?\nEnjawulo weeri kubanga Pulezidenti Museveni afuze emyaka 30, nze mu Palamenti mmazeeyo emyaka 10 ate ne mutabani wange yali waakuyita mu kalulu so si bali abantu be abaweebwa obuweebwa ebifo.\nOkuleeta mutabani wo Farouk Kyanjo akuddire mu bigere kyokka ne batamuwa kalulu, olowooza tekyakulaze nti ddala abantu baali bakukooye?\nSiyinza kukitwala bubi kubanga ebbanga lyonna tulwanirira kukola, abantu kye babeera\nbaagala kye kiva mu kusalawo kwabwe. Bwe baalangirira nga bamaze okubala obululu ne\nmmanya nti mutabani wange bamuwangudde, nakubira ssimu omubaka wange omuggya, Allan Ssewanyana ne mmuyozaayoza kubanga naye mmutwala nga mwana wange.\nEkibiina kya JEEMA kigenda kiseerera, olowooza tebaakisangulirewo ddala naddala mu\nkiseera kino nga temulina mubaka n’omu mu Palamenti?\nEkibiina tugenda kukisitula n’okuteekamu amaanyi nga tutandikira ku bakansala abaalondebwa. Bwe batyo bwe bazimba ekibiina, otandikira wansi ku mirandira.\nNsonga ki ezaakuwaliriza okuva ku byobufuzi n’otuuka n’obutaddamu kwesimbawo?\nNzikiririza mu nkola ey’okufuga ebbanga eggere ate ne mpa ne bannange nabo bakwatemu\nku nkasi. Eno y’ensonga lwaki nalangirira nti ηηenda kubeera ku bubaka ebisanja bibiri byokka\nolwo ekintu nkite. Ng’ovudde ne ku ekyo nayagala n’enfuga ya Nelson Mandela mu South Afrika\nkubanga yalangirira ebbanga lye yali ayagala okubeera ku bukulembeze era n’akituukiriza.\nOkusalawo obutadda mu Palamenti nakukola nga sinnalwala bulwadde buno obumaze akaseera nga buntawaanya.\nYongera okutunnyonnyola ku mbeera gy’olimu?\nNdi bulungiko okusinga bwe gwali emabegako era enjawulo ngirabira ddala wadde ntonotono\nkuba olulimi luno lwo lwali lwafi ira ddala.\nNaye ddala baakuwa butwa oba kintu kirala?\nKituufu bwali butwa obwampeebwa emyaka ena egiyise.\nOyinza kukola ki ng’otegedde omuntu oyo gw’ogamba nti ye yakuwa obutwa.\nSiraba kye nnyinza kumukola kuba ne we ntandikira okunoonyereza wambula kubanga ebiseera\nebyo byali bya kwogera ku mafuta era nasisinkananga abantu bangi.\nEkyavaako obuzibu kya kulemeranga ku nsonga , kati okuggyako ekyo okukirekera Allah\nnaye nze ng’omuntu tewali kye nnyinza kukola.\nLwaki kikutwalidde ebbanga ddene okutereera?\nObutwa bwali bwa maanyi era bwankosa nnyo omubiri, y’ensonga lwaki banzijanjabidde\nemyaka ena n’omusobyo. Banzijanjabira e Buyindi n’e Bungereza naye Buyindi gye bannongooseza.\nMuli olaba nga ddala akabondo k’ababaka abava mu Buganda kalimu omulamwa oba kumala budde?\nAkabondo ako kalimu omulamwa, obuzibu buli ku ffe ng’Abaganda nti twekwatakwata\nate buno bulwadde bwa maanyi.\nOkulemera ku nsonga z’amafuta kye kyampeesa obutwa nfe - Hussein Kyanjo Okugeza nze\nwe nabeerera ku kakiiko k’ebyokwerinda nalwana okulaba ng’Abanyankole tebakeefuga era\nnakyogeranga kaati nti temulina kusinga muwendo gwa babaka abakatuulamu.\nKyokka kino kyakwasanga ababaka Abaganda ensonyi okukyogerako.\nEnsonga y’Abasiraamu okwogeranga bwe balekebwa ebbali mu kuweebwa ebifo ebinene mu Gavumenti okyogerako ki?\nKituufu Abasiraamu balekeddwa wabweru nga mu kiseera kino okuva ku Pulezidenti,\nOmusiraamu atandikirwako ali ku ddaala lya mumyuka wa Katikkiro (Gen. Moses Ali), kale tulekeddwa nnyo emabega kyokka nga tulina abantu be tukiikirira. Tetugenda kusirika okutuusa lwe balitutunulamu.\nTolowooza nti si kya bwenkanya, ababaka ba Palamenti okusaba baleme kuggyibwako\nmusolo ku musaala gwabwe ng’abanaku bababinika omusolo mungi so nga tebafuna ssente nnyingi nga ez’ababaka?\nTekibeera kirungi kuggya musolo ku nsimbi za mubaka kubanga ababaka be bayisa ensimbi abalala bonna mu ggwanga kati siraba lwaki omugabi ate bamuseera! Ate bw’okitunulamu nga bwe banaggyibwako omusolo kijja kukosa empeereza yaabwe.\nOsuubira kukola ki mu kiseera kino nga Palamenti ogivuddemu?\nηηenda kudda mu mirimu gyange gye nalimu nga sinnagenda mu Palamenti. Nali\nmukubi wa biwandiiko era ηηenda kudda ku Nasser Road gye nakoleranga


Abalunzi b'ente e Ssembabule batabuse - Radio Simba, The Best Luganda Station in the World !\nAbalunzi b’ente e Ssembabule batabuse\nAbalunzi n’abasuubuzi b’ente mu Disitulikiti y’e Ssembabule batadde Ku nninga minisita w’ebyamagana “Animal Husbandry” annyonnyole Ku kirwisizzaawo kalantiini ekulungudde omwaka gumu n’ekitundu nga tebakola ne bamuwa ennaku musanvu zokka aggulewo obutale oba si kyo bagenda kuvaayo okwekalakaasa.\nBino bituukiddwako mu lukungaana lwe bakubye Ku Rainbow mu kabuga k’e Ssembabule nga bakulembeddwamu akulira abasuubuzi b’ente Moses Ninsiima ne balaga obutali bumativu bwabwe mu kiwandiiko kye bataddeko emikono nga bagamba nti tebakyalina nsimbi kuweerera baana ssaako poliisi okubakwata nga balina ente ze batunze.\nYe Akulira “production” mu Disitulikiti y’e Ssembabule Dr Emmanuel Kalungi Kawooya agamba nti mu mwezi gwa December baatuula ne Minisita W’ebyobutebenkevu Gen Elly Tumwine, owebyamagana Joy Kabasi ne kaminsona era mu alipoota baamwanjulira nti obulwadde bwaggwayo kyokka ne basabibwa okulindako bamale okwekeneenya era n’abasaba okulindako okwekalakaasa nga ku nkomerero y’omwezi guno bayinza okuggulawo obutale.\nEnteekateeka zonna ziwedde, kati kulinda Paapa.


Bukedde Online - Ab'e Kawempe beekokkola kazambi abakulukutiramu\nAb'e Kawempe beekokkola kazambi abakulukutiramu\nOmugagga aguze Total ya Arua Park n’agimenyawo...\nLoodi Meeya takyaddamu kukubiriza nkiiko...\nAdded 9th January 2020\nEMIDDUMU gya kazambi egimaze ebbanga nga tegikolwako gitabudde abatuuze b’omu kawempe olw’ekivundu ekigivaamu.\nEkituli kya kazambi abatuuze baakibikkako kakutiya ka ttaka.\nBya MOSES LEMISA\nMu bitundu by'e Kawempe ebyenjawulo buli w’oyita osangawo omuddumu gwa kazambi ogukulukutira mu mayumba g’abantu, mu myala ne mu nguudo ng’abatuuze bagamba okuva mu November w’omwaka oguwedde kazambi y’abamalako emirembe nga bazze balaajanira b’ekikwatako ne batayambibwa.\nObuzibu buno buli e Mpererwe, Bwaise, Kawempe kuttaano, Mulago, Makerere Kavule, Kyebando n’ebitundu ebirala ng’emiddumu egisinga tegiriiko bisaanikira abatuuze bye bagamba nti abakozi abavunaanyibibwa ku kazambi baabijjako ne babitwala tebabizzanga.\nJackie Namukwaya omutuuze w'e Mulago yagambye nti abalina bizinensi okumpi n’emiddumu gya kazambi tebakyakola naddala abatunda eby’okulya ng’ekisinga okwewuunyisa aba National Water and Sewage Corporation baabategeeza naye okuva omwaka oguwedde tebabikolangako.\nYagasseeko nti beeraliikirivu nti bandifuna endwadde eziva ku bucaafu kuba n’abaana bazaanyiramu.\nSam Lubowa, omumyuka wa ssentebe mu Kiggundu zooni yategeezezza nti mu muluka gwa Makerere III balina emidumu gya kazambi egiwerako egirudde nga gikulukutira mu batuuze ng’egimu tegiriiko bisaanikira nga baatwala dda okwemulugunya kwaabwe mu ofiisi ekwatibwako ne batayambibwa.\nOmulangira Herbert Kimbugwe ssentebe w’omukuka gw'e Komamboga yategeezezza nti bakooye okwogera ku nsonga ezinyigiriza ebintu ate abamu ne bazitwala ng’eby’obufuzi , yagasseeko nti kazambi yandibadde takulukutira mu bantu singa abamuvunaanyizibwa bakola emirimu gyabwe mu bwerufu.\nEmigotteko mu Afrika egimenyeewo Katwe Kinyoro\nEngeri gye nfuna ssente mu bwana bw’embizzi


Alipoota | Dembe FM 90.4\nKizuuse nga masekati ku bannayuganda tebalina kyakulya.\nBya Ritah Kemigisa. Waliwo okunonyereza okukoleddwa nezisuuka nga masekati ku bannayuganda tebalina nsimbi zakwebeezawo, era nga tebalina na kyakulya kyamisana na kyagulo. Kuno okunonyereza kwakoleddwa ekibiina ekya Twaweza, nga kwalaze nti ebitundu 84% kubannayuganda sibasanyufu n’engeri eby’enfuna bya uganda gyebidukanyizibwamu. Bwabadde afulumya alipoota eno Marie […]\nBabatutte mu kkooti\nWaliwo ekibiina ky’obwanakyewa ekisazeewo okuwawalawala govt okutuka mu mbuga za mateeka, nga eno bagiranga kuviirako kufa kw’omukyala eyabadde agenda okuzaala. Florence Nakamya kakano omugenzi ,yafa ku lunaku lwa Sunday, nga kigambibwa nti ono yalemererwa okusonda ensimbi ezaali ez’okumukolako mu kuzaala . Kati getufunye gooleka nga […]\nOmugoba wa bodaboda abadde ayimiridde okumpi n’omwala amazzi gamututte. Omusajja ono tategerekese mannya abadde ayimiridde ku luguudo lwa kafumbe mukasa. Abeerabiddeko n’agaabwe bagamba nti babadde bayimiridde okumpi n’omwala ku mulyango okuyingira mu ka paaka ka bassaja basajjabalaba. Bano bagenze okulaba nga munaabwe asilittuka agwa mu […]


Luganda - The Galactic Federation through Wanderer of the Skyes: 18.2.2012\nLuganda - The Galactic Federation through Wanderer of the Skyes\nFeaba Galactica Federation nga tuyise mu mutume Omulaaga wo Mubwengula\nObubaka obwaniriza okuva Eri Federation:\nLeero twogeera ku kwanguyizibwa okukyagenda mumaso kubuli daala lwe’ebituufu.\nTe kili nti “ebituufu” ebye e’biseera nga bwe tu kirriza okutukizibwa. Oluusi, eno yengeri ye ndowooza yam we, naye nga si bi “tuufu” olwe esaawa yenyini.\nNaye, bwe twogeera kukwanguyizibwa tutegeeza ebi tuufu byona ebye Ensi yamwe yona namadala.\nEbiwo wogana gagadde bye ‘muwulizibwa mubwengula. Bya dalla no, atte webiri okututegeka mukiseera kyo “kwanguyizibwa” kye tunayita “quickening process”.\nNa abo abamanyi mu technologiya ba biwuliira bulungi nyo bifuuse eri ekituufu gyebali. Bino ebiwowogana lino daala lya wagulu muntegeka yo’ Kwanguyizibwa ekija okuleeta okukyusa byonna bye mubadde muyayana okukusa musi yamwe. Naye enkyusa zino tezigya ku kya zoona omulundi gumu. Zigya gugya kimu kukimu nga tewali na gwegaana kwona.\nOkwanguyizibwa nakwo kujja kuyusa engeri communicasoni bwe to gifuna mubuli daala. Muja kuba nga temwetagisa nabwetagisa nyo okwogera no okwatula okutegeera.\nTechnologiya wamwe gwemukosesa kakati mu byempuliziganya oba “communication” nabyo kakano biyita mumatendera gen kyusa kyusa ebyago. Ekilala “Ekinazulibwa” aba technologiya bajja kulanga mu pumpi ebija okukyusa engeri amayengo ga radio gyegakosesebwa mu byempuliziganya oba “communication” munsi yona yona.\nEndowooza mukuyiiya mubuntu nakwo kugenda kukyuka mu “kwanguyizibwa”.\nEkiseera kyo kuyiiya no okulowooza mu dimensoni eyokusatu oba “3D dimension” kiyimpaye mungerin nti mujakuba nga musoobola oku maririza kyemutekebwa okumala mungeri nga yawagulu nyo. Bino bye’ebimu kubitone ebya abo abaali mu dimensoni ezawaguulu eyo enabeera wo atte ejja gye muli.\nEbyenkusa bino bijja kukwatagana mubutufu anga ollujjudde lwe’endowoza yamwe nolwekyo bifuuke byalubeerera and ebintu ebyabulijjo, naffe tuja kutandika okubeyanjulira dalla.\nEbintu bingi nyo bilina okutegekebwa mubulungi nga tunateera okubeyanjulira. Bigatakanawako ebintu ne’ebilala bingi nyo bye kutasobola kubategeeza ko wano. Naye nga, mu suubire obuyambi mumbuntu nga bwe mubadde mutafuuna mubanga elyemabega. Ebisigaadde bijakubatukako byoka.\nMussuubire ekilango ekyanamadala mu katale ke’ebyemfuna ebijja mukusooka kuba nga bye mutateera kuwulira nga mugobeerera. Bijja no’olwekyo okusalawo entandikwa ebimu kubintu ebigenda okubawo mu kiseera kino ebenkusa kusa mubulamu bwamwe ebinaabeera bya bulijjo mu myeezi egyo mumaaso.\nMukuume emitima gyamwe no Okwagaala okwamaanyi. Musitule (emitima gyamwe no Okwagaala) kubanga awo wewali amanyi agagya okuuda okubayamba mubiseera bino ebyobuzibu ebijja. Musigale buli kaseera mu matendeera go’Obusobozi bwame. Fe weetuli mundowooza yoka.\nOmutume: Omulaaga wo Mubwengula\nhttp://japanesewanderer.blogspot.com/ - JAPANESE\nWe are looking for new translators English-Indonesian for Wanderer’s messages,\nPosted by Maria Luisa de Vasconcellos at 22:43\nInvitation to the Galactic Federation\nIMPORTANT - THE 12 OLYMPIANS + THE INTERGALACTIC FEDERATION OF THE LIGHT- CLICK IMAGE


Bukedde Online - Eyeefuulidde muganzi we n'amuwamba n'asaba bazadde be obukadde 3 bamukutte\nAmbaasada Ssemuddu gw'alumiriza okumwagali...\nPOLIISI ekutte omuvubuka eyeefuulidde muganzi we n’amuwamba n’oluvannyuma n’akubira bazadde be essimu n’abasaba ssente 3,000,000/- okumuyimbula.\nJulius Atwebembire ne Peace Asimirwe nga bali ku poliisi.\nJulius Atwebembire 22, poliisi yamuggye mu kazigo gy’abadde apangisa ng’abeera n’omuwala Peace Asimirwe 19, gwe yasigula okuva e Mitooma, kyokka oluvannyuma n’atandika okukubira bazadde be amasimu agatasalako ng’abakanda ssente.\nOmwogezi wa poliisi mu Kampala n’emiriraano, Luke Owoyesigyire yagambye nti, Atwebembire yayita Asimirwe eyali asomera mu Institute of Professional Management e Bushenyi okujja e Kampala nga April 20, era bwe yatuuka ne babeera bonna ku kazigo e Kasubi nga gy’abadde asinziira okusaba bazadde be ssente.\n“Tukizudde nti, waliwo abantu abagufudde omuze ogw’okwewamba n’ekigendererwa eky’okuggya ssente mu behhanda zaabwe.\nTukutte omuwala ne muganzi we, abaaluse olukwe lw’okuggya ssente ku bazadde nga beefuudde abatujju abaawambye muwala,”Owoyesigyire bwe yategeezezza.\nYagambye nti, nga April 22, 2018, Atwebembire yatandika okukubira bazadde ba Asimirwe essimu ng’abasaba ssente n’okubatiisa okumutuusaako obulabe ssinga tebazimuwa mu bwangu era ensonga ne bazitwala ku poliisi y’e Mitooma ng’omusango guli ku fayiro nnamba SD 07/22/04/2018.\nYategezezza nti olw’okutya taata wa Asimirwe Rev. Fred Muhwezi baanoonyezza 750,000/- n’azibasindikira nga baagenze okubakwatta nga baakozesezaako 500,000/- kwe baaguze omufaliso kwe beebaka n’essimu y’omu ngalo gye baabadde bakozesa okusaba ssente.\nYagambye nti oluvannyuma lw’okufuna ssimu kwe baasindise ssente abaserikale b’ekitongole kya Flying Squad baatandise okugirondoola ne bazuula ekitundu we baabadde.\nN’agamba nti baabasanze mu kazigo e Kasubi mwe baabadde beebasse ne babakwata nga kati bakuumirwa ku poliisi ya CPS mu Kampala.\nYannyonnyodde nti mu kunoonyereza kwe baakoze baakizudde nga Atwebembire abadde yaggulawo omukutu gwa ‘Facebook’ mu linnya lya Hill Mark Jets Consultant kw’abadde alimbira abantu naddala abawala nti asobola okubafunira emirimu mu mawanga ageebweru nga Canada era nga kuno kwe yafunira Asimirwe mu 2015.\nAtwebembire ne Asimirwe bwe baabuuziddwa ku byokwewamba baagambye nti babadde banoonya ssente basobole okugenda e Kenya basuubule bafune n’etandika y’okweyimirizaawo.\nOmuvubuka asse muganzi we owa Yunivasite n''amubbako fiizi


Bukedde Online - Southern Bypass: Gavt. yaakuliyirira abantu 4,000\nFresh Kid atenda Rovin Ssanyu\nSouthern Bypass: Gavt. yaakuliyirira abantu 4,000\nAddwaddwalikanye lwa Kayihura obuteetonda...\nSSENTE Z’OBUPANGISA: Abasuubuzi mu Kampala...\nAdded 26th April 2012\nOKUZIMBA oluguudo lwa Southern Bypass oba luyite Kampala -Ntebe Express Highway gutandika mu May w’omwaka guno.\nBya HERBERT MUSOKE NE PATRICK TUMWESIGYE\nKkampuni ya Mott Macdonald ye yaweereddwa ttenda y’okuzimba oluguudo luno.\nLuno lwe luguudo olwokubiri olwomulembe okuva ku Northern Bypass olugenda okuzimbibwa mu Uganda, okuva e Busega okutuukira ddala ku kisaawe ky’ennyonyi e Ntebe. Ate olulala lujja kuva Kajjansi lutuuke e Munyonyo.\nEnguudo zino zaakuyisa emmotoka bbiri buli ludda, ku mabbali baakusimbayo ebimuli n’emiti ate mu bitundu awali enguudo eziyising’anya wa\_kuzimbibwa amataawo okuziyiza akalippagano k’ebidduka.\nKampala -Ntebe Express Highway lwakubaako kiromita 37. Lwakuyita Busega, Nsangi, Kabojja A, Nkokonjeru A, Kinaawa, Bandwe, Katale-Bulwadda, Katale-Busawula, Nakigalala-Kifene, Makandwa, Lumuli, Kiryamuli-Kilumba, Wamala, Bukesa, Mpala luggukire e Ntebe.\nEry’okubiri (Kajjansi- Munyonyo Spur lyo lyakubaako kiromita 13. Lwakuyita Kajjansi, Lweza B, Kitiko- Birongo, Mutungo Central, Kigo- Lunya, Ziranumba, Buggu ne Bulungu okutuuka e Munyonyo.\nOluguudo luno lukoleddwa okusobozesa abakungu okutambula obulungi nga tebatawaanyizibwa kalippagano k’ebidduka naddala ku luguudo lw’e Ntebe.\nEnguudo endala ezinaalugattako nazo zaakulongoosebwa.\nOmumyuka w’akulira ekitongole ky’ebyenguudo (UNRA), Pamela Ayebare agamba nti oluguudo luno lwakumalawo obukadde bwa doola 320. Ssente zeewoleddwa mu Gavumenti ya China era lwakuggwa mu myaka esatu.\n“Tujja kutandikira mu bitundu by’entobazzi kubanga bino bye bisinga obuzibu okuzimbamu oluguudo. Ate bino tujja kubikozesa nnyo okwewala okutaataaganya abantu n’okukendeeza ssente ezibaliyirira,” bwe yagambye.\nMu bitundu awali enguudo enkadde, wagenda kuzimbibwawo amataawo oluguudo olupya luyitire waggulu ate enkadde ziyite wansi era nga n’enkulungo zigenda kussibwa mu bitundu by’obubuga okusobozesa enguudo eziriwo okusobola okugatta ku luno.\nDr. Achilles Sewaya, omuguku mu by’okunoonyereza era omusomesa mu Yunivasite e Makerere agamba nti baakukolagana n’aba LC okuyita mu bitundu byonna oluguudo gye lunaayita okulaga abantu engeri gye lugenda okubagasa.\n“Waliwo abagenda okufiiirwa ebifo byabwe olw’oluguudo naye kino balina okukigumira,” bwe yagambye.\nOmubalirizi w’ekitongole ky’ebyenguudo, Nicholas Ssali agamba nti batandise okuwandiika abantu bonna abali mu bitundu oluguudo luno mwe lugenda okuyita era babaliyirire.\nAgamba nti buli muntu wa kuliyirirwa okusinziira ku bintu by’alina ku ttaka lye, okuli ebizimbe, emmere n’emiti.\n“Abalina ebibanja baakugabana n’abettaka era singa omuntu abeera n’ekibanja ng’kukolerako, waakufuna ebitundu 60 ku buli 100 ate nnannyini ettaka afune ebitundu 40 ku 100 ebisigaddewo. Kyokka bw’oba n’ekibanja nga tokolerako, nnannyini ttaka y’ajja okufunako ekisinga,” Mw. Ssali bwe yagambye.\nEggulo abantu ab’okuliyirira lwe baatandise okubalibwa. Wiiki eno aba UNRA baakubye olukung’aana e Katale-Bukwenda okusomesa abatuuze omugaso gw’oluguudo luno.\nEnkalala eziriko abantu n’emiwendo egigenda okubasasulwa zaakutimbibwa ku ofiisi za LC1 mu bitundu byabwe era nga ettaka lino lyakugenda nga ligulwa mu bitundu okusinziira ku wagenda okukolebwa.\nLameka Sseryazi owa Katuramu & Co. Advocates ababala abantu oluguudo luno mwe lugenda okuyita yagambye nti okusasula omuntu kijja kusinziira ku ttunzi lya poloti yo mu kitundu.\n“Bw’oba wazimba nnyumba ya ttegula teyenkanankana na bbaati, bw’eba erimu tayiro tujja kuzibala,” bwe yagambye.\nOlw’okutaataaganya abatuuse, buli omu waakufuna engassi eya ‘Disturbance fee’ ya bitundu 30 ku 100 ku ssente ze babaliridde. Bw’oba olinako emmere emopangaazi ojja kusasulwa kinene okusinga oyo alinako ey’ekiyita mu luggya.\nSsente zaakusasulwa mu mitendera esatu; waliwo abanaafuna kaasi (obutasussa mitwalo 20), dulafuti (obutasussa bukadde 20) oba ceeke (nga zisusse ku bukadde 20).\nAbakulembeze b’e Wakiso baasabye okuzimba emyala egigenda okutambuza amazzi naddala mu bitundu by’entobazzi okwewala amataba okutawaanya ab’e Bwaise, Nateete ne Kaleerwe. Omukungu mu UNRA yagambye nti basuubira okuliyirira abantu nga 4,000./\nAb'e Kayunga babanjizza Pulezidenti Museveni Nantaba\nBajeti ya 2017/2018: Ebyenguudo biweereddwa obuwumbi 4,600


Bukedde Online - Aba famire ya Mukiibi basazeewo kumutwala bweru ajjanjabibwe\nBp. Luwalira yeekokkodde ebikolwa ebyekko ebigenda mu maaso\nssentebe we Lyantondde naye asuubizza okukuba abantu kibooko\nMachar asekeredde Salva Kiir ku ky'okumutta\nABA famire ya Polof. Lawrence Mukiibi basazeewo omuntu waabwe bamutwale ebweru ayongere okujjanjabibwa.\nBya Ronald Mugenyi ne Ponsiano Nsimbi\nKyokka abasawo b’eddwaaliro lya Norvik ku Bombo Road omulwadde mw’ajjanjabirwa, bawadde amagezi nti omulwadde nga bw’atandise okutereera, basooke bamulinde assuukire ddala olwo bamutwale ayongere okwekebejjebwa naddala omutwe ogwasinze okufuna obuzibu.\nOmu ku basawo abajjanjaba Polof. Mukiibi, yategeezezza nti wadde embeera ye esanyusa, naye akyali mugonvu nga si kirungi kumulinnyisa nnyonyi mu mbeera eno gy’alimu.\nWano we baasinzidde ne bawabula aba famire basooke bamuleke amale okutereera obulungi bamwongereyo mu bakugu abalala.\nEggulo Polof. Mukiibi yabadde atandise okunywa kyokka nga tannakkirizibwa kwogera n’abantu wabula nga bonna abagendayo okumulaba abategeera bulungi ekitaabaddewo ku Lwokubiri lwe yatwaliddwa mu ddwaaliro nga yaakafuna akabenje.\nAbantu ab’enjawulo abakulu mu ggwanga bagenze ne bamulambulako n’okugumya famire. Mukiibi yafunye akabenje ku Lwokubiri mmotoka ya kabangali bwe yamukoonedde e Nakasozi- Buddo ng’adda mu maka ge.\nYasooka kutwalibwa mu ddwaaliro e Lubaga gye yaggyibwa oluvannyuma n’atwalibwa mu Norvik.\nAbatuuze begugunze lwa poliisi kutta munnaabwe\nAngella Katatumba awera okufaafagana n'abaamukubye\nAkagoye ka Angella Katatumba katabudde abagoberezi be\nBp. Luwalira yeekokkodde eb...\nOMULABIRIZI w'e Namirembe Rt. Rev. Wilberforce Kityo Luwalira yeekokkodde ebikolwa ebyekko ebigenda mu maaso mu...


Bukedde Online - Abawagizi ba Ssekikubo balwanye nâ€™aba Nkalubo\nBodaboda etomedde abaana 5\nEbyabayizi 1950 bikwatiddwa\nPulezidenti eyakubye olukungâ€™aana ku ssomero lya pulayimale ku Ggombolola e Lwemiyaga eggulo, yagambye nti entalo za Theodore Ssekikubo ne Patrick Nkalubo basaanye baziveeko.\nâ€œMu kiseera kino kye musinga okwetaaga kwe kweggya mu bwavu, ezo entalo za Ssekikubo ne Nkalubo teziggya kubawonya bwa\nâ€œMu kiseera kino kye musinga okwetaaga kwe kweggya mu bwavu, ezo entalo za Ssekikubo ne Nkalubo teziggya kubawonya bwavu nâ€™olwekyo muzikomye,â€ PulezidentiÂ bwe yagambye.\nYagambye nti mu kiseera kino Gavumenti ya NRM essira eritadde ku kuggya bantu mu bwavu era nâ€™alagira NAADS eve ku disitulikiti ne ku Ggombololola egende mu bantu kubanga eyo ye wali emirimu gyayo.\nYalagidde buli muntu eyaggyibwako ssente za NAADS zimuddizibwe mu bwangu kubanga eyo enkola terina bwâ€™eyamba muntu munaku agezaako okweggya mu bwavu.\nMu kusooka nga Pulezidenti tannatuuka, omubaka wa Lwemiyaga mu Palamenti,Â Theodore Ssekikubo yasoose kwenyoola nâ€™abaserikale abakuuma Pulezidenti abaabadde basindikiddwa okunyweza ebyâ€™okwerinda ku lukungâ€™aana lwa Museveni e Lwemiyaga mu Ssembabule.\nPoliisi eyitiddwa nâ€™ekuba omukka ogubalagala mu bantu okukkakkanya embeera kireme kutaataaganya lukungâ€™aana Museveni lwe yakubye ku kisaawe e Lwemiyaga ngâ€™asaba obululu.\nSsekikubo okuva mu mbeera kyaddiridde abawagizi ba Patrick Nkalubo eyeesimbyewo ku lulwe okuvuganya Ssekikubo, okutimbula olugoye olwabaddeko ekifaananyi kya Museveni ne Ssekikubo olwabadde luwanikiddwa ku weema ya Pulezidenti.\nKigambibwa nti abawagizi ba Nkalubo baabadde beesasuza olwâ€™ekikolwa kyâ€™abawagizi ba Ssekikubo ekyâ€™okutimbula olugoye olwabaddeko ekifaananyi kya Nkalubo ne Museveni olwabadde etimbiddwa mu maduuka gâ€™e Lwemiyaga, Pulezidenti we yabadde alina okuyita.\nSsekikubo eyabadde awerekeddwaako ekibinja kyâ€™abawagizi be, yalumbye omuserikale akuuma Pulezidenti eyategeerekeseeko erinnya erimu erya Capt. Frank ngâ€™amulumiriza nti ye yayambyeko abawagizi ba Nkalubo okutimbulayo ekifaananyi kino.\nWakati mu kuwaanyisiganya ebisonguvu wakati wa Ssekikubo ne Capt. Frank, abawagizi ba Nkalubo nabo bazze olwo ne batandika okukubagana nâ€™aba Ssekikubo ekyawalirizza poliisi ekkakkanya obujagalalo okujja amangu nâ€™ebakubamu omukka ogubalagala.\nÂ Abaserikale abalala abakuuma Pulezidenti bazze ne batakkuluza Ssekikubo ku Capt. Frank kyokka abawagizi ba Ssekikubo nâ€™aba Nkalubo ne basigala nga bakyakubagana.\nSsekikubo yagambye nti ekisinze okutabula ebyâ€™obufuzi bya Ssembabule, be bakuumaddembe abasuubirwa obutabeerako kyekubiira ate okulaga oludda lwe bawagira nâ€™abalumiriza okunyigiriza abawagizi be.\nKyokka Nkalubo yategeezezza Bukedde nti Ssekikubo nâ€™abawagizi be baludde nga batimbula ebipande bye.\nGuno mulundi gwakusatu nga Ssekikubo yeenyoola nâ€™abakuumaddembe e Ssembabule.\nKendeeza ku magoba okumazaawo ebya Ssekukkulu\nAbamuyeeya okubeera ne siriimu bamulemesezza okusoma\nEkiraamo kya Kyapambalaasi bakisomedde mu kkanisa\nEntaana yange nagisima emyaka 16 emabega nga saagala kutawaanya bantu- Kyapambalaasi


Bukedde Online - Bagenero 2 be batutte mu kkooti y’amagye\nBagenero 2 be batutte mu kkooti y’amagye\nZiizino ensonga 7 amagye kwe geesigamye okuvunaana...\nPaasita bamulumirizza ku mivuyo gy’ettaka...\nKale Kayihura ne David Sejusa (Tinyefuza) be Bagenero abajjuvu bokka abaakavunaanibwa mu kkooti y’amagye. Ekyenjawulo ku bombi, Tinyefuza yaleetebwa mu kkooti ku mpingu era yayisibwa mu kifo kya lukale.\nKyokka Kayihura yayisiddwa mu kifo kye kikungu awayita akulira kkooti eno eyatudde e Makindye, Lt. Gen. Andrew Gutti. Tinyefuza yayisibwa ng’omuntu wabulijjo. Engoye nazo yayambala zabulijjo.\nKyokka Kayihura yayambadde ekyambalo kye ekya genero n’ennyota ze zonna era yayisiddwa mu bitiibwa ebyo. Yakkiriziddwa okujja n’akasawo k’ekikungu omwabadde ebintu bye okuli peni n’empapula. Kayihura akomawo mu kkooti enkya okusaba okweyimirirwa.\nYapangisizza balooya abagambibwa okusinga okuba ab’ebbeeyi mu Uganda aba Kampala Associated Advocates. Bano ne Museveni be yapangisa mu misango gy’ebyokulonda.\nEkirala mu bagenda okumweyimirira kuliko bofiisa Maj. Gen. James Mugira eyali akulira ekitongole ky’amagye ekikessi ekya CMI ne Maj. Gen. Sam Kavuma Amyuka omuduumizi w’amagye g’oku ttaka. Ofiisa w’amagye yenna ali ku ddaala ly’awaggulu okweyimirira omuntu asooka kufuna lukusa kuva eri omuduumizi w’amagye.\nKino kiwa Kayihura enkizo okusaba kwe okuyitamu. Tinyefuza yavunaanibwa mu 2015 emisango gy’okwebulankanya ku mulimu n’okwetaba mu byobufuzi ng’akyali mu magye. Kkooti yali ekulirwa Maj. Gen. Levy Karuhanga. Yapangisa balooya okuli David Mushabe, Eria Lukwago ne Ladislas Rwakafuuzi.


International water day, omululu gunokoddwayo mu kusaanyawo obutonde bwensi n’amazzi amayonjo – CBS FM\nInternational water day, omululu gunokoddwayo mu kusaanyawo obutonde bwensi n’amazzi amayonjo\nin Features, News, World News\nOmwana ng’asena amazzi mu luzzi olw’ensulo\nEnsi yonna olwaleero ekuzizza olunaku lw’amazzi amayonjo, essira liteekeddwa ku ky’okukubiriza abantu buli omu waali okutaasa obutonde bwensi omuva amazzi amayonjo, babutwale ng’eky’omuwendo, bagakuume ku lw’obulamu obulungi.\nMuno mulimu obutayikuula bisenyi, ebibira, emigga nga basimayo amayinja n’omusenyi, n’okugogola enzizi, obutasuulamu kazambi, obuveera n’ebintu bya pulasitika ebirala.\nOlunaku luno olw’amazzi amayonjo lwateekebwawo ekibiina ky’amawanga amagatte ki United Nations mu mwaka gwa 1992 mu kibuga Rio de Janeiro ekya Brazil.\nMu butongole lwatandika okukuzibwa nga 22 march, 1993.\nOlw’omwaka guno 2022 lukuziddwa ku mulamwa gw’okwefuumitiriza ku nsulo z’amazzi eziri eyo wansi mu ttaka, nga zino zeziiriikiriza enzizi,ennyanja, emigga, entobazi, n’ebirala.\nAmazzi nga gano agamayonjo aga tap, gakyali matono mu Uganda\nOmulamwa guno gugendereddwamu okukuuma obutonde bwensi, okutaasa ensulo ezo obutakalira, nga singa zikalira omwana w’omuntu wakubeera mu katyabaga kennyini.\nUganda yeemu ku nsi ezegasse mu nteekateeka y’okukuza olunaku luno olw’amazzi.\nAvunaanyizibwa ku mutindo gw’ebyamazzi mu ministry of water and environment Eng Joseph Eyatu agambye nti amazzi amayonjo gakola omulimu gw’amaanyi mu kusitula omutindo gw’obulamu bw’abantu, okulwanyisa endwadde, enkulakulana y’ebitundu, okusitula ebyenfuna n’ebirala.\nAbaana basanga ekizibu ky’okufuna amazzi amayonjo ag’okunywa, wabula bwebafuna omukisa ogugafuna bassaawo ngalo nga banywera\nAbatuuze abawangalira ku byalo bibiri okuli ekye Namukuma ne Kasota mugombolola lye Busaana mu district ye Kayunga, bebamu ku bukadde n’obukadde bwa bannauganda abakosebwa ebbula ly’amazzi amayonjo.\nBagamba nti amazzi gebakozesa ge gamu aganywebwamu ebisolo, ekibaviirako okulwala endwadde eziva mu kunywa amazzi amakyafu.\nSsentebe w’e kyalo Namukuma nga ye Ziraba Idd, agambye nti kyebasinga okwetaaga mu kiseera kino, kwekubazimbira nnayikondo eziwera, wamu n’okubasimira enzizi.\nEmbeera y’ebyalo bino yeemu esangiddwa ne mu bitundu ebiwerako mu ggwanga, ng’abakyala n’abaana batambula e𝝶endo mpanvu ddala okufuna amazzi g’okukozesa awaka.\nOmwana ng’akozesa essefuliya okusema amazzi g’okukozesa ewaka\nOluusi amaka agamu tegafuna mazzi gamala, ng’anamatono gebafuna tegaba mayonjo.\nOmumyuuka w’Omukulembeze w’eggwanga Rt Major Jesicca Alupo, yalabula nti awatali bannansi kwekuba mu kifuba nebava ku bikolwa eby’okutyoboola Obutondebwensi, Uganda yandikomekkereza nga effuuse ddungu.\nYasabye buli muntu okukola ekisoboka okuzzaawo byonna ebyonoonebwa bannakigwanyizi, omuli okubaloopa mu mbuga z’amateeka, okubakomako n’ebirala.\nJesca Alupo agamba, nti kubanga okwonoona obutonde n’ebbula ly’amazzi terijja kukoma kukosa bantu ba bulijjo abatina nsimbi, nti wabula n’abalowooza nti balina ensimbi.\nBuno bwe bumu ku bubaka bwe bweyawa mu kutongoza ssabbiiti y’amazzi n’Obutonde bwensi ku mikolo egyayindidde ku ministry y’amazzi e Luzira.\nBeatrice Anywa nga ye minister omubeezi ow’amazzi n’Obutondebwensi , asabye abakulembeze ku buli mutendera okukulemberamu kawefube, ow’okukuuma obutonde bwensi, neyeyanza Ssabasajja Kabaka okubeera emmunyeenye mu kulwanirira Obutondebwensi.\nBeatrice Anywa agamba nti abasirikale abalwanirira Obutonde bwensi bakyali batono, so nga bandiyambyemu okukwasisa amateeka ag’okukuuma obutonde bwensi okutaasa ensulo z’amazzi okukala.\nAbasirikale bano bali 180 bokka, kyokka mu butono bwabwe bwebagezaako okukola ekisaanye okukolebwa nti nga bafuna ebiragiro okuva mu baayise ba “Above”.\nOluzzi lw’emidudu oluliikirizibwa amazzi g’ensulo, nga luli mu kifo ekikyafu\nPaul Mugambe nga ye meeya w’egombolola ye Nakawa agamba nti awatali gavumenti kusala ku musolo gwesolooza ku mazzi, abantu bakwongera okulwala, olw’amazzi amakyaafu agali mu Kampala.\nEbitundu by’omugotteko bye bisinga okubeera mu katyabaga k’obutaba na mazzi mayonjo,nga nabamu bakozesa gamyala, so nga n’abalina enzizi ez’ensulo, ziri mu bifo bikyafu ebikulukutiramu kazambi.\nAmazzi g’emyala nga gano gaggweera mu nzizi ezivaamu amazzi agakozesebwa mu maka\nKu lwa bannaddiini abaakulembeddemu enzikiriza zonna, Father Constantino Mbonabingi okuva mu Uganda Joint Christian Council ,agamba nti omululu gw’ensimbi n’Obutamanya, byebisinze okuviirako Obutondebwensi okusaanawo, ekiviiriddeko bamusigansimbi okuttattana ebibira n’entobazzi mu Uganda eno.\nOmubaka wa parliament owa Nakawa East Nsubuga Ronald Balimwezo agamba nti abakulu mu gavumenti basukka okwewoomya nga boogera ku butondebwensi, kyokka nga mu kubuttattana bakwata kisooka bagambye nti baswaazizza nnyo Uganda nebadda ne mu Kati.


Bukedde Online - Ebintu ebiremesa abantu okuzimba ne bawangaalira mu mizigo\nEbintu ebiremesa abantu okuzimba ne bawangaalira mu mizigo\nTebamatidde ku ngabanya ya ssente z'enguud...\nENNAKU z’omwezi buli lwe ziyingira 20, abapangisa batandika okweraliikirira anti bamanya nti omwezi gugenze era balina okusasula omwezi oguweddeko oba omupya okusinziira ku ndagaano kwe yayingirira.\nEngeri okupangisa gye kunyiga abantu abasinga, buli omu afuna ekirooto ky’okuzimba hhagamba nti luliba lumu n’azimba eyiye.\nEkibi nti abamu bamanyi n’okulagaanya ebiseera by’okuzimbiramu kyokka ne bitatuukirira.\nAbakugu mu by’okuzimba balaze ebintu ebiremesa Bannayuganda okuzimba ne bawangaalira mu bupangisa ne bawa n’amagezi aganaabayamba okutuukiriza ekirooto kyabwe.\nLWAKI ABANTU BALEMERERWA OKUZIMBA?\nSeminti okulinnya Amos Lugoloobi (mubaka Ntenjeru North), Ssentebe w’akakiiko ka bajeti aka Palamenti yagambye nti mu kiseera kino seminti wa Uganda y’asinga okuba ow’obuseere mu nsi yonna. Ate ekirungo kya Clinker ekyeyambisibwa mu kukola seminti bakiggya Kenya. Kyokka okusinziira ku nteekateeka ya Gavumenti ey’omwaka gw’ebyensimbi ogujja, Clinker agenda kuyingizibwanga ng’ekintu ekiwedde okukolebwa (finished product). Kino kijja kuleetera omusolo gwa seminti okulinnya, kuba agenda kuteekebwako omusolo. Yategeezezza nti abantu bwe baba ng’akasawo ka seminti babadde bakagula 31,000/- bandyesanga nga bakaguze 35,000/- ekiyinza okubalemesa okuzimba.\nAlok Kala, maneja wa Tororo Cement yategeezezza nti embeera gye bakoleramu y’ebawaliriza okutundira seminti ku bbeeyi eya waggulu. Yagambye nti seminti wa Uganda bamuggyako emisolo mingi nga ‘Exercise Duty’, ate nga mu nsi ezimu nga Kenya tebasasula misolo gino.\nAmasannyalaze ga Uganda nago ga buseere. Kuno bw’ogattako ekirungo kya Clinker ekyeyambisibwa mu kukola seminti okuba nga bakiggya Kenya n’amakubo amabi beesanga nga tekyewalika okwongeza.\nYing. Vincent Katende owa Invests, Consultants and Contractors Limited yagambye nti mu kiseera kino seminti wa buseere ng’ate tewali ngeri azimba gy’ayinza kumwewala. Yagambye nti n’eky’okuzimba ng’omukekkereza si kirungi kubanga kikosa obuwangaazi bw’ennyumba. Yasabye wabeerewo ekikolebwa ku bintu ebikolebwa mu ggwanga kuba kyewuunyisa okuba nga seminti gwe baggya mu mawanga g’ebweru nga Pakistan ne Egypt atuuka mu Uganda ng’ali ku bbeeyi ya wansi bw’omugeraageranya n’akolebwa mu Uganda. Yawabudde abazimba nga tebalina ssente za seminti okutandika okuzimba mu mitendera. Osobola okusooka okuzimba omusingi gwokka oluvannyuma n’ogisitula okutuuka ku woolo puleeti nga bw’okung’aanya ssente okutuuka lw’ogimaliriza.\nEttaka lizibuwaliza abantu okuzimba. Olwokuba ng’ettaka kye kyetaago ekikulu weesanga nga buli azimba ly’olina okusooka okugula. Leero bwe gutuuse ku ba bbulooka, bakoze kinene okupaaza emiwendo gy’ettaka. Baagala nnyo okufissa ekinene ate nga n’abamu abalina ku ssente baligula ne balisalamu obulere ne baddamu okulitunda.\nYing. Ronald Nsubuga Balimwezo agamba nti omuntu kirungi okusooka okufuna ekifo w’ayagala okuzimba. Kino alina okukikola ne bw’aba tannaba kufuna ssente zigula poloti ng’otunuulira ebbeeyi y’ettaka, ekika ky’ettaka, obwangu bw’entambula n’obwangu bw’okufuna ebizimbisibwa.\nBw’omala okuzuula ekifo awali ebyetaago byo, oli wa ddembe okutandika okunoonya poloti ne bw’obeera tonnaba kuweza ssente zimala. Ekirungi nti bangi ku batunda bakkiriza okubawaako ebitundu. Bw’osasula ssente ku poloti ne basigala nga bakubanja kijja kukuzzaamu amaanyi aganoonya endala ezisigaddeyo.\nBwe kiba kisoboka poloti giteekemu obudde ng’oginoonya ggwe wennyini ng’okozesa abooluganda n’emikwano b’olina. Bwe kiba kigaanye tuukirira babbulooka, kyokka olumu bano oluusi bapaaza emiwendo.\nBw’otuuka ku nnannyini ttaka, sooka omusabe kkopi y’ekyapa enjokeseemu nga tonnaba kulowooza ku bya kusasula. Ekyapa kino kitwale mu ofiisi z’ebyettaka basobole okukakasa obutuufu bwakyo.\nYing. John Mulindwa owa Kibuli Construction Company yawadde amagezi abantu batandike okwettanira enkola y’okugula ettaka erya wamu bazimbeko ennyumba eza wamu mu ngeri ya esiteeti. Kino kyakukendeeza ssente buli omu z’akozesa okuzimba ekikomera ku nnyumba n’okugula ebyetaago ebirala nga okusima septic Tank, okusika amazzi n’amasannyalaze.\nMulindwa agamba nti abantu batono abateeka ekintu ku nnyumba olw’okuba kyetaagisa. Bangi bazimba olw’okuba balaba abalala nga bye bakola. Yagambye nti omuntu azimba kalina eyookusulamu kyokka ng’ebisenge bbulooka bazikiise bukiisi.\nBatono abatereka ssente Ying. Balimwezo yagambye nti Bannayuganda basaasaanya ssente nnyingi ku bintu bingi ebitazza magoba. Muno mulimu okuweerera abaana mu masomero agasukkiridde okuba ag’ebbeeyi, okulabirira ab’eng’anda, okwabya ennyimbe, okuwasa embaga, okuziika n’okupangisa amayumba ag’ebbeeyi ennyo. Weesanga nga batono abasobola okutereka ssente ne babeerako kye beekolera, kuba enfuna yaabwe yeeyongera kitono. Yasabye abantu okusooka okwekubamu ttooki mu ngeri gye bafulumyamu ssente.\nWeekwate abaku gu Newankubadde abantu abamu babatya nga beekwasa nti batwala ssente, omulimu gwabwe mukulu era bakuyamba okugoberera obulungi by’ozimba. Kirungi okusooka okufuna omupunta n’aggulawo ensalo za poloti. Emirundi egimu ebipimo ebibeera ku mpapula si bye bibeera mu kifo wennyini. Weetaaga nnyo omukubi wa pulaani okukuyamba okukulaga ekifaananyi ky’ennyumba gyoyagala.\nQuantitative Surveyor akuyamba okubalirira obungi bw’ebintu ne ssente z’olina okukozesa ng’ozimba. Kino kikuyamba okuzimba ennyumba ng’omanyi ssente entuufu ze weetaaga. Pulaani y’amasannyalaze n’ey’amazzi kirungi okubifuna nga tonnaba kuzimba kikuyambe obutamenya ng’ozimba.\nEngeri y’oku funamu omuzimbi omulun gi Ying. Balimwezo agamba nti abantu bangi bakola ensobi ne balonda emikwano n’abooluganda okubazimbira. Ebimu ku bintu by’osaanidde okutunuulira mulimu okumanya ekika ky’ennyumba gy’ozimba era n’ofuna omuzimbi eyali akoze ku mulimu ogugwefanaanyiriza. Yandibadde n’obumanyirivu oba ng’akolagana n’abamanyirivu. Abazimbi abamu balina obukugu mu bintu ebyenjawulo, kyokka nga bwe kituuka mu birala si mulungi. Gezaako okumanya amaanyi ge n’obunafu we buli. Omuzimbi yenna ne bw’abeera mulungi osaana okufuna obudde okulondoola byakola. l\nOkwewola ng’ozimba Bw’olaba ebintu bikukaluubiridde, osobola okufuna looni mu bbanka n’omaliriza ennyumba olwo ssente z’obadde otereka mpolampola n’ozisasula mu bbanka. Kino kikuyamba obutatwala kiseera kiwanvu ng’ozimba n’owona ebizibu ebiyinza okubeerawo nga enkuba okwonoona ebintu, okuwona amangu obupangisa n’ebirala. Mulindwa yawabudde nti ssente ze weewoze zirina okuba nga zikutuusa ku mutendera gw’okuyingira ennyumba. Bwe zitakumala n’osigala ng’opangisa ate nga bw’osasula looni kijja kuba tekiyamba. Ying. Balimwezo yawabudde nti tawa muntu atalina mulimu magezi kwetantala kuzimba ng’oteebye ssente. Ekituufu kyandibadde kya kuteekawo mulimu oguleeta ssente, kuba kyangu ssente z’olina obutakumala ennyumba n’egaana okuggwa.\nOmuwala agambibwa okwewamba poliisi emukutte\nSiganzanga ku muwala - Emong


Bukedde Online - Chameleone ne Bebe Cool bazzeemu okwesojja\nChameleone ne Bebe Cool bazzeemu okwesojja\nNnamwandu wa Mowzey Radio azuukidde\nAnn Taylor asekeredde abamuyeeya obutafumb...\nOLUTALO lw’abayimbi Bebe Cool ne Chameleone ate lusitudde buto. Kino kiddiridde Bebe Cool okugaana mutabani we okukola oluyimba ne Chameleone.\nBino bizzeewo oluvannyuma lwa Chameleone okutegeeza nga Bebe Cool bw'akoze ekinene okulemesa mutabani we Allan Hendrick Ssali okufuuka omuyimbi ow'erinnya kyokka ng'alina obusobozi ne bwamuwa buwi kkolabo emuwanika waggulu era bwaba tasobodde kugimuwa akkirize ye Chameleone agimuwe.\n"Hendrick wama nkugamba nga ‘kyali' wange nange ndi kitaawo, ebya ba daddi ne daddi tobiyingiramu ebyo bya bakulu tojja kubisobola.\nJangu tugende tukube eng'oma tukole vidiyo zaffe eza layisi si ziri eza muzeeyi wo.\nTujja kugikola ne muzeeyi wo agirabe akkirize nti mukubye eng'oma." Chameleone bwe yagambye.\nWabula bino olugudde mu matu ga Bebe Cool n'agamba nti tasobola kukkiriza mutabani we kukola luyimba ne Chameleone kuba buli muzadde alina engeri gy'akuzaamu abaana be, ye Bebe Cool ababe agezaako okubakuza ng'abalaga nti balina okwetakulira so ssi kulowooleza mu bazadde kubawa.\nAyongeddeko nti wadde abasobola okweyambisa erinnya oba embeera eyeetooledde kitaabwe okubaako kye bakola n'okufunamu, mutabani atandika okukola oluyimba ne Chameleone omuyimbi omunene terugenda kumuyamba, amuleeke ayite mu mitendera emituufu gy'alina okuyitamu nga yeetakulira okutuusa bwanaatuuka waggulu.\nKYADDAAKI abawagizi b'omuyimbi Lillian Mbabazi nnamwandu w'omugenzi Mowzey Radio bafunye ku ssanyu oluvannyuma lw'omuyimbi waabwe okuddamu okulinnya ku siteegi.\nOno yabadde ku mukolo ogumu ku Serena Hotel ng'abalimi basiimibwa olw'ebyo bye batuuseeko mu myaka 10 egisembyeyo.\nYasuubizza abawagizi be nga bw'akomyewo omwaka guno okulaba nti addamu okufulumya myuziki gwe baali banyumirwa.\nAbadde amaze emyaka nga takyayimba wadde okufulumyayo akapya ate omugenzi Radio bwe yafa, ekintu n'akiviiramu ddala.\nMbabazi yagambye nti abadde alina ebimuwuuba ng'okulabirira omwana we kale nga kizibu okukwasaganya ebintue byo byonna omulundu gumu.\nMbabazi alina ennyimba nga, Ddagala, Love Letter, Memories lwe yayimba ne A pass, Kankutwale n'endala. Ann Taylor asekeredde abamuyeeya obutafumbirwa\nEmbaga y'Omulangira Wasajja si yaakusondereza\nOmulangira Wassajja afunye omuzaana


Omwami Zofar Iqbal nga ono muvubuka omujaahidi ow’ekibiina ekirwanyisa obu Ahmadiyya ekiyitbwa Anti Ahmadiyya Movement in Islam atutuusizako amawulire okuva mu Ggwanga lye Gyamani(Germany) agagamba nti Abakadiyani/aba Ahmadiyya basasanidde mu mawanga ga Bulaya mangi naddala mu ggwanga lya Germany nga bagenda basomesa bo kye bayita Obusiraamu. Ekigendererwa kyabwe bebo Abasiraamu bambi abanoonyi b’obubudamu abadduka okuva mu Ggwanga lye Bosiniya(Bosinia). Nga era bulijjo batwala embeera nga zino ne bakozesa omukisa guno nga beefula Abasiraamu bambi abalumirirwa Basiraamu bannabwe, nga babawa obuyambi bw’ensimbi mu linnya ly’Obusiraamu era nga bwe babagumya nti nabo Basiraamu banabwe aba Sunni. Bwe batyo basobodde okuwabya n’okukyusa Abasiraamu bangi ddala abavudde mu ggwanga lye Bosiniya(Bosinia) nga badduka ekibambulira ky’olutalo.\nNaye olw’okusaasira lwa Allah, Omusiraamu embula kalevu ono nga ali wamu ne banne balaze obumalirivu era ne batandikirawo omulimu Ogw’okulabula, Okuwabula n’Okutegeeza Abasiraamu abo kiki ddala ekituufu. Era mu kaseera mpa we kaaga Abasiraamu Ababosiniya abasoba mu lusaanvu(700) abo abanoonyi b’obubudamu mu kibuga kimu kyokka ekiyitibwa Heilbronn bamaze okudayo mu Busiraamu. Al Hamudulillah!


Vitamiini - Wikipedia\n(Oleetedwa wano okuva ku Vitamini)\nVitamiini (Vitamins) nnyingi ddala nga n’ezimu tezinnaba kuvumbulwa. Kino kitegeeza gy’okoma okulya emmere ey’ebika ebye’enjawulo gy’okoma okufuna vitamiini ennyingi.\nBuli kiramu kyetaaga vitamiini okukula n’okuba ekiramu obulungi. Omubiri gulabika tegusobola kwekolera vitamiini zagwo , ekintu ekigwetaagisa okuzijja mu mmere eba eriiriddwa, Buli vitamiini erina omulimu gwa njawulo gw’ekola mu mubiri. Okutomeggana kwa kemiko mu mutereezabulamu mu mubiri kwetaagisa vitamiini nnyingi era okubulawo oba obuyitirivu bw’emu kiyinza okutaataganya enkola y’endala.waliwo:\nvitamiini ezimerenguka mu masavu (Fat-soluble vitamins). Muno mulimu vitamiini nnya--A, D, E, ne K—era eziyitibwa vitamiini ezimerenguka mu masavu(fat soluble vitamins). Zikutulwakutulwa ne ziyingizibwa okuyita mu masavu agabeera mu dayate .\nVitamiini A . Eno yetaagibwa okukola amagumba amagumu, okulaba obulungi, n’okukola olususu olulungi. Esangibwa mu bibala n’enva endiirwa ebyakiragala omukwafu ne kyenvu .\nVitamiini D. Eno yetaagibwa abaana kubanga eyamba kalisiyaamu okukola amannyo n’amagumba ematereevu ate nga magumu ddala. Omusana ogutuuka obutereevu ku lususu guyamba omubiri okwetondekerawo vitamiin D. Abaana neb a bbebi batera okwetaaga nakongereza(supplement) ya vitamiini D Infants and young chirdren often need a vitamin D supplement. Kyokka amata agasinga gongerebwamu vitamiini D mu kukolebwako mu makolero.\nVitamiini E . Eno eyamba okukuuma vitamiini A n’obutaffaali bw’omusaayi obumyufu(red blood cerls). Esangibwa mu mmere enyingi era kumpi buli muntu afuna emumala.\nVitamiini K .Eno y’emu ku vitamiini ezikolebwa bakitiiria mu mubiri gw’omuntu munda. Bakitiiriya zizo zibeera mu kyenda munda . Omuwendo omutono era gusangibwa mu bikoola bya kiragala eby’emboga, n’ekibumba ky’embizi .\nVitamiini ezimerenguka mu masavu(Fat-soluble vitamins ) ziyinza okuterekebwa mu mubiri okumala ekiseera ekiwanvu naddala mu binywa eby’amasavu ne mu kibumba.\nVitamiini ezimerengukira mu mazzi (Water-soluble vitamins). Vitamin eziri mu kibinja kya B ziyamba okukuuma olususu olulamu n’ensengekera y’obusimu(T nervous system) ekola obulungi. .Vitamiini eza B era ziyamba okujja amaanyikasoboza (energy) mu bireetamaanyi(carbohydrates).\nAte vitamiini C yetaagisa okukuuma amannyo nga malamu n’okusobozesa omubiri okuyingiza ayani(iron).\nVitamiini zino ezimerengukira mu mazzi (water-soluble vitamins) teziwangaala mu mubiri .Kino kitegeeza nti ebiriisa ebizirimu birina okuliibwa buli lunaku.\nBivudde mu nzivuunulo "Essomabiramu"(Biology), ekya Muwanga\nBino bigyidwa ku "https://lg.wikipedia.org/w/index.php?title=Vitamiini&oldid=23942"\nLuno olupapula lwasemba okukyusibwamu ku 14:57, 31 Gwakutaano 2018.


Bukedde Online - Nnaalinya Namikka ayimbuddwa okuva e Luzira\nEyali Nnaalinnya w'Amasiro g'e Kasubi asin...\nNNAALINNYA w’Amasiro g’e Kasubi, Beatrice Namikka ayimbuddwa okuva mu kkomera e Luzira oluvannyuma lw’okumusasulira ebbanja lyonna ery’obukadde 27, ezaabadde zimusibisizza.\nAbambejja n’Abalangira, baakedde kweyiwa ku kkooti enkulu mu Kampala ku Lwokutaano nga balinda Namikka era bwe zaaweze essaawa 3:00 ez’oku makya, Namikka n’aleetebwa mu bbaasi y’amakomera n’abasibe abalala.\nYe n’abantu be baagenze ew’omulamuzi Flavia Nassuuna Matovu, ne basasula ssente zonna obukadde 27 ezibadde zimubanjibwa, n’ateebwa era obwedda abambejja bagamba nti ekikolwa ky’okusiba Namikka tekyakoleddwa mu mutima mulungi wabula kyagendereddwaamu kumuweebuula. Ensonda zaategeezezza nti Kabaka yasiimye n’awaayo ssente zonna okusobozesa Namikka okuyimbulwa obunnambiro.\nKu Lwokuna, Nnaalinnya Namikka yakwatiddwa bawannyondo ba kkooti, oluvannyuma lw’okuggya ssente obukadde 24 ku bakyala babiri; Juliet Namiiro ne Faridah Kinene ab’e Matugga bwe yabaguza ettaka ery’empewo eriweza yiika nnamba eriri ku kyalo Katadde mu Wakiso, ku Plot 17 Block 94 Kyaddondo.\nBaasoose kufuna kiragiro kya kkooti oluvannyuma lw’okugitegeeza nti baawa Namikka ssente obukadde 24 ng’abaguza ettaka eryo ze baamusasulira mu masiro e Kasubi, nga waaliwo n’omulangira Namugala Mawanda, nti kyokka oluvannyuma ne bakizuula nti ettaka lino teryali lya Namikka, lyali lya ssenga we. Okuva olwo babadde bamubanja ssente zaabwe nga takkiriza na kubasisinkana, bbo kwe kwekubira enduulu mu kkooti enkulu.\nAmyuka omuwandiisi wa kkooti enkulu, kwe kuyisa ekiragiro ekimukwata olw’okulemererwa okusasula Juilet Namiiro ne Faridah Kinene ssente ze yabatwalako.\nEkiragiro kyayita mu April wa 2017 kyokka ne batamufuna, kwe kuyisa ekirala ekyafulumiziddwa nga May 11, 2017 ekyayisiddwa omulamuzi Flavia Nassuuna Matovu. Bawannyondo ba kkampuni ya WAKA Associates, baakutte Namikka ne bamutwala mu maaso g’omulamuzi Nassuuna n’amusindika e Luzira oluvannyuma lw’okulemererwa okusasula ssente 27,154,200/- ezimubanjibwa, kyokkan’ayimbulwa ku Lwokutaano. Wabula bawannyondo ba WAKA Associates baagambye nti bakyamubanja ssente ze baakozesezza okumunoonya n’okumukwata kyokka baabadde tebannazibalirira\nNnaalinnya Beatrice Namikka\nSsente z'ekyepukulu zaakuyamba basibe - Abtex


Bukedde Online - Basse omuntu mu bukambwene bamusuula mu mwala\nCharlie Lubega bamutonedde akakadde n'akad...\nBasse omuntu mu bukambwene bamusuula mu mwala.\nABANTU abatannategeerekeka batemyetemye omusajja omulambo gwe ne bagusuula mu mwala mu zooni ya Agip okuliraana kkampuni y'amawulire eya Monitor Publications e Namuwongo.\nMark Zziwa nga mutuuze w'e Nsambya yattiddwa mu bukambwe, omulambo gwe ne bagupakira mu kibbookisi ne bagusula mu mwala . Abdul Kaweesi nga muvuzi wa bodaboda mu e Namuwongo y'omu ku baalabye omulambo guno, agambye nti omuntu eyabadde agenze okufuuyisa ye yagudde ku kibookizi kino nga kirimu omuntu.\nKaweesi ayongedde n'ategeeza nti, baayise poliisi n'ejja ne yeekebejja omulambo guno ng'omuntu ono yattiddwa mu bukambwe okwabadde okumufumita ebiso n'okumusiba emiguwa.\nSafina Nakamya agambye nti ekifo kino kyabulabe kubanga waliwo abavubuka abateega abantu abakozesa oluguudo lw'eggaali y'omukka ne bababba.\nBenard Mugerwa aduumira poliisi y'e Kabalagala evunaanyizibwa ku kitundu kino, agambye nti, omuntu ono tabadde mutuuze wa mu kitundu kino era kirabika baamuttidde walala olwo omulambo gwe ne baguteeka mu kibookisi ne bagusuula mu mwala.\nMugerwa ayongedde n'ategeeza nti bagenda kweyambisa kkamera eziri ku kizimbe we baasudde omulambo guno okumanya ekyabaddewo. Omulambo gwa Zziwa gwatwaliddwa mu ggwanika e Mulago\nMujib alese eddibu mu FUFA\nMagogo wa kibogwe mu by'obukulembeze\nMagogo akoze enkyukakyuka mu bukiiko bwa FUFA


Olubereberye 22 LCB - Genesis 22 NIVUK | Biblica América Latina\nOlubereberye 22 LCB - Genesis 22 NIVUK\n1Awo oluvannyuma lw’ebyo, Katonda n’agezesa Ibulayimu, n’amuyita nti, “Ibulayimu!”\n2 Katonda n’amugamba nti, “Twala mutabani wo, mutabani wo omu yekka, Isaaka, gw’oyagala, ogende mu nsi Moliya ku lumu ku nsozi lwe ndikulaga omuweereyo eyo okuba ekiweebwayo ekyokebwa.”\n3 Ibulayimu n’agolokoka ku makya n’ateeka amatandiiko ku ndogoyi ye, n’atwala babiri ku baweereza be abasajja ne Isaaka mutabani we, n’ayasa enku ez’ekiweebwayo ekyokebwa, n’asituka n’agenda mu kifo Katonda kye yamugamba. 4 Ku lunaku olwokusatu Ibulayimu n’ayimusa amaaso ge n’alengera ekifo. 5 Awo Ibulayimu n’agamba balenzi be nti, “Musigale wano n’endogoyi, nze n’omulenzi tugende eri tusinze, tulyoke tukomewo.”\n6 Ibulayimu n’addira enku ez’ekiweebwayo ekyokebwa n’azitikka Isaaka mutabani we, ye n’akwata omuliro n’akambe, ne bagenda bombi. 7 Isaaka n’agamba Ibulayimu nti, “Taata.”\nIsaaka n’amubuuza nti, “Laba, omuliro n’enku biibino, naye omwana gw’endiga ogw’ekiweebwayo ekyokebwa guluwa?” 8 Ibulayimu n’amuddamu nti, “Mwana wange, Katonda aneefunira omwana gw’endiga ogw’ekiweebwayo ekyokebwa.” Kale ne bagenda bombi.\n9 Bwe baatuuka mu kifo Katonda kye yamugamba, Ibulayimu n’azimba ekyoto, n’atindikira enku, n’asiba omwana we Isaaka, n’amuteeka ku kyoto ku nku. 10 Awo Ibulayimu n’akwata ekiso, n’agolola omukono gwe atte omwana we. 11 Naye malayika wa Mukama n’amukoowoola ng’asinziira mu ggulu, n’agamba nti, “Ibulayimu! Ibulayimu!”\nIbulayimu n’addamu nti, “Nze nzuuno.” N’amugamba nti, 12 “Togolola mukono gwo ku mulenzi so tomukola kintu na kimu, kubanga kaakano ntegedde nti otya Katonda, ndabye nti omwana wo tomunnyimye, omwana wo omu yekka bw’ati.”\n13 Awo Ibulayimu n’ayimusa amaaso, n’alaba, era laba, emabega we endiga ennume ng’eri mu kisaka ng’amayembe gaayo mwe galaalidde. Ibulayimu n’agenda n’addira endiga eyo n’agiwaayo okuba ekiweebwayo ekyokebwa, mu kifo ky’omwana we. 14 Ibulayimu kyeyava atuuma ekifo ekyo erinnya Yakuwayire, era ne kaakano bwe kiyitibwa nti ku lusozi lwa Mukama anaagabiriranga.\n15 Awo malayika wa Mukama n’ayita Ibulayimu omulundi ogwokubiri ng’asinziira mu ggulu, 16 n’amugamba nti, “Nze Mukama neerayiridde, nga bw’okoze kino, n’otonnyima mwana wo omu yekka bw’ati, 17 ddala ndikuwa omukisa, era ndyaza ezzadde lyo, ne liba ng’emmunyeenye ez’eggulu era ng’omusenyu oguli ku lubalama lw’ennyanja. Era ezzadde lyo balitwala eby’abalabe baabwe, 18 era mu zzadde lyo amawanga gonna mwe galiweerwa omukisa, kubanga ogondedde eddoboozi lyange.”\n19 Ibulayimu n’alyoka addayo eri abavubuka be, ne basitula ne balaga e Beeruseba.\n20 Awo mu biro ebyo ne babuulira Ibulayimu nti, “Laba Mirika azaalidde Nakoli muganda wo abaana: Uzi ye mubereberye,\n21 ne muto we ye Buzi, ne Kemweri kitaawe wa Alamu,\n22 ne Kesedi, ne Kazo, ne Pirudaasi, ne Yidulaafu ne Besweri.”\n23 Era Besweri yazaala Lebbeeka.\n24 Ate ne mukazi we omulala Lewuma n’azaalira Nakoli, abaana aboobulenzi era be bano:


Omukuumi asse omugagga we bbaala ya Hickory esangibwa e Kololo, - Watchdog Uganda\nABANTU abakedde ku Ssemadduuka wa Quality Shopping Center e Nalya mu Division ye Namugongo baguddemu ensisi, Omuselikale omukuumi mu kkampuni ya Saracen bwasiseeyo emmundu naakuba omugagga nanyini bbaala ya Hickory Bar and Resturant amasasi agamuttiddewo.\nAttiddwa ategerekese nga ye Arnold Mugisha nga ono kigambibwa nti abadde akedde kugenda mu kifo we bakolera dduyiro ekisangibwa ku kizimbe kya Ssemadduuka ono, era nga ababaddewo nga obutemu buno bugwawo bategezezza nti Mugisha afulumye nga alina akagaali mwe bassa ebintu ebiba biguliddwa, nga wano mu butanwa akolobodde emu ku mmotoka ya kasitoma ekinyizizza omukuumi natandika okumuyombesa.\nEkiddiridde ye Mugisha naye okumuddamu ne ddoboozi ekkambwe bonna ne batandika okuyomba, era nga abantu bagenze okulaba nga Mugisha akuba omuselikale ebikonde eby’okumukumu bwabadde agezaako okusongamu emmundu omulundi ogusoose.\nWano abantu baagadde okugezaako okubataasa naye nga buli omu mukambwe nnyo ekiddiridde ye muselikale okusikayo emmundu n’akuba Mugisha amasasi agamujje mu bulamu bwe nsi.\nOmukuumi olumaze okutta Mugisha nagezaako okwagala okubinyika mu nsuwa ekidiridde be bantu okumutayiza naye ne bamukuba okutuusa wafudde, era emirambo gynna ne gitwalibwa mu ddwaliro e Mulago okwekebejjebwa.\nYou are all ugly - Zari to people who think she is 40, not 30


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ 2 Abakkolinso 1\nEbbaluwa ya Pawulo Omutukuvu Eyookubiri eri\n1 Pawulo omutume wa Kristo Yesu, olw’okusiima kwa Katonda, n’owooluganda Timoseewo, tuwandiikira ekkanisa ya Katonda eri mu Kkolinso awamu n’abatukuvu bonna abali mu Akaya yonna, 2 ekisa n’emirembe ebiva eri Katonda Kitaffe ne Mukama waffe Yesu Kristo bibeerenga nammwe.\n18 Naye nga Katonda bw’ali omwesigwa ekigambo kyaffe gye muli tekiri weewaawo ate nti si weewaawo. 19 Omwana wa Katonda Yesu Kristo gwe twababuulira, nze ne Sirwano* Sirwano Mu Luyonaani oluusi ayitibwa Siira ne Timoseewo teyali nti weewaawo ne si weewaawo, wabula mu ye mwe muli weewaawo bulijjo. 20 Kubanga nga bwe biri ebisuubizo ebingi ebya Katonda, era mu ye kyetuva tugamba Amiina nga tuyita mu ye, Katonda atenderezebwe mu ffe. 21 Naye atunyweza ffe awamu nammwe mu Kristo, era eyatufukako amafuta, ye Katonda, 22 era ye oyo eyatussaako akabonero, n’atuwa amazima g’omwoyo mu mitima gyaffe.\n*1:19 Sirwano Mu Luyonaani oluusi ayitibwa Siira


Bukedde Online - Sirina buzibu na Businga - Museveni\nSirina buzibu na Businga - Museveni\nâ€˜Abakristaayo be bakaayanira ettaka lyâ€™ekkanisaâ€™\nMukuume emirembe- Museveni\nÂ MuseveniÂ bino yabyogeredde mu Lubiri lwâ€™Obusinga wa RwezururuÂ e Kasese ku Mmande bwe yabadde atongoza olutuula olusooseÂ era nga GavumentiÂ lwesooseÂ okubeera ku mikolo gyâ€™okukuza emyaka 43 bukyaÂ Omulangira Wesley Mumbere atuuzibwa ku ngoma nâ€™asikira kitaawe.\nMuseveni yagambye nti abawagizi bâ€™Obusinga bwe baamukyalira e Rwakitura yabasaba okusooka kuggyawo obukuubagano nâ€™enjawukanaÂ kibayambe okubasobozesa okufuna kyebagala.\nÂ Yagambye ntiÂ NRM temala gatomera bintu okuggyakoÂ ekintu ekikola mu bwegendereza okulaba ngâ€™ekola ekituufu.\nMuseveni yasabyeÂ Â Mumbere okugatta Abakonjo, Abamba nâ€™Abasongora nâ€™obutaleeta njawukana wadde okulwanaÂ nga kitaawe wa Mumbere Isaaya Mukirane kwe yatandikaÂ oluvannyuma lwâ€™okugobwaÂ mu lukiiko lwâ€™Obukama bwa Tooro.\nÂ Yagumiza abatuuze bâ€™omu bitundu byâ€™e KaseseÂ Bundibugyo ntiÂ ebyâ€™okudduka babyerabire kubanga UPDF kati bagiyita mufuntula teyeemolerwako.Â Museve-ni yawadde Kabaka Mu-mbere emmotoka mwagya okukolera emirimu gye.\nMumbeere naye yasiimye Gavumenti olwâ€™okutuukiriza kyâ€™erudde ngâ€™esabibwa okuva mu myaka gya 50.\nYagambye nti Obwakabaka buno bwaleetera Abakonjo okufiirwa obulamu bwabwe ne batuuka okuyiganyizibwa naye kati okulwanagana kuwedde basigazza kugatta AbakonjoÂ nâ€™okukulaakulanya Obwakabaka bwabwe.\nMumbere aludde ng'agugulana ne Gavt. okukekejjula obwakabaka bwe


Bukedde Online - Abakristu batonedde minisita Ssempijja ebirabo okumwebaza okuzimba Klezia\nAbakristu batonedde minisita Ssempijja ebirabo okumwebaza okuzimba Klezia\nBy Johnbosco Sseruwu\nAbamu ku Bakristu b'e Kisitula nga bakwasa Minisita Ssempijja ebimu ku birabo oluvannyuma lw'Emmisa.\nABAKRISTU b'ekisomesa ky'e Kisitula mu Parish y'e Bwesa e Lwabenge mu Kalungu, batonedde Minisita w'obulimi obulunzi n'obuvubi Vincent Ssempijja ebirabo nga bamusiima okubadduukirira mu kuzimba Eklezia yaabwe.\nBano abakulembeddwaamu Ssaabakrisitu w'ekisomesa kino, Robert Ndawula n'omusomesa John Wasswa bamusiimidde mu Mmisa eyeetabiddwaamu Abakristu abawerako ne bamutonera ebirabo okuli; sseggwanga z'enkoko, amatooke n'ebirime ebirala wakati mu kusaakanya n'ennyimba ezitendereza Katonda.\nNdawula ategeezeza nti Ssempijja azimbye ekitundu ekisinga obunene ku nnyumba y'Omukama eno n'agamba nti kiba kya bwa Katonda nnyo okumusiima nga mulamu olw'obuweereza obulungi bw'abatuusizaako.\nSsempijja abadde omusanyufu agambye nti Abakristu kye bakoze kimuwadde essuubi nti wakyaliyo abasiima emirimu emirungi wabula n'asaba abalala abalina obusobozi nti nabo baveeyo bongere okudduukirira omulimu guno kubanga tegunnagwa bulungi.


Bukedde Online - Ziizino entalo Sheikh Muzaata z'azze alwana\nAbalongo abaazaaliddwa ne kizuulwa nga buli omu alina kitaawe wa njawulo beewuunyisa!\nMuzaata bamutaddeko akazito ku musomesa gw...\nENTALO Z’AZZE YEENYIGIRAMU\nNovember wa 2017, yavumirira enkola y’ekitongole ky’ebyettaka ekya Buganda Land Board ey’okulangirira okuwandiika abantu abali ku ttaka lya Kabaka nga bwe babawa ebyapa. Yabuyita bufere n’akunga abantu obuteewandiisa.\nNovember 2016, Muzaata yalumba Gen. Kale Kayihura eyali omuduumizi wa poliisi mu ggwanga ng’amulumiriza okweyingiza mu nsonga z’Abasiraamu n’azitabula. Yamulabula nga bw’ajja okusasulira byonna by’azze akola Abasiraamu ng’avudde mu ofiisi gye yalimu.\nJune, 2016, omuyimbi Bobi Wine (Robert Kyagulanyi) yawa Muzaata ennaku 14 ng’amaze okwetondera Mmengo ku bigambo bye yali ayogedde ng’avumirira enkola y’okusolooza Etofaali.\nMu May 2015, Sheikh Muzaata yalumba Katikkiro wa Buganda Charles Peter Mayiga ng’avumirira enkola y’okukuhhanya Ettoffaali. Yategeeza nti enkola eno yali terina ky’eyamba Buganda.\nMu March 2015, eyali meeya w’e Kawempe, Mubarak Munyagwa yalumba Muzaata n’asaba Katikkiro amuwe obuvunaanyizibwa bw’okumwanukulanga buli lw’anaalumbanga Mmengo. Yamulangira okufuula Obusiraamu bizinensi ye.\nAugust 5, 2017, Muzaata yalumba munnakatemba Mariach ng’amuvunaana okweyambisa katemba n’alumba abakulembeze b’Obusiraamu n’okuvvoola eddiini. Yagamba nti Mariach yali ayitiridde ng’akomye w’alina okukoma era yasaba Abasiraamu okumukuba.\n2006, obutambi bwa Muzaata ng’alumba Sheikh Shaban Mubajje bwatunda nnyo ng’amulanga okutunda emmaali y’Obusiraamu. Yakunga Abasiraamu obutaddamu kukkiririza mu Mubajje wadde okubasaazisa.\nJanet Jackson ku myaka 50 yeesunga mwana we asooka


Omugagga eyagenze mu sawuna okweyoteza e Kyaliwajjala afiiriddeyo!\nOmugagga w’e Namugongo yagenze mu ‘sawuna’ e Kyaliwajjala ku wiikendi ng’enkola ye bw’ebadde; wabula be yalese awaka baabaddizza mawulire nti omuntu waabwe afudde!\nAbaabaddeyo baategeezezza nti Martin Musinguzi yasoose mu ‘jjiimu’ n’asitula ebyuma oluvannyuma n’ayingira ‘sawuna’.\nYeeyotezza okumala ekiseera wabula baamulabye afuluma aboyaana era ekyaddiridde kugwa ku ttaka.\nMark Kanjakko eyabadde mu ‘Sawuna’ ne Musinguzi yagambye nti baamulabye afuluma ne balowooza nti akooye wabula baawulidde ekigwa ebweru era okufuluma nga munnaabwe Musinguzi y’agudde ebweru wa ‘Sawuna’.\nAwo we baategeeredde nti ne mu kufuluma yabadde tali mu mbeera nnungi.\nBaamuyoddeyodde okumutwala ku ddwaaliro lya Life link e Kyaliwajjala wabula baamutuusizza amaze okufa era kwe kunoonya amasimu g’abantu be ne babakubira okubabikira omuntu waabwe.\nBino byabaddewo ku Lwomukaaga akawungeezi ku Afronica Bar e Kyaliwajjala, Musinguzi gye yabadde agenze okusala amasavu.\nWabula waabaddewo okukubagana empawa ng’abantu abamu bagamba nti Musinguzi ekizibu yakifunidde mu jjiimu ate abalala nga bagamba nti yakifunidde mu ‘Sawuna’ era poliisi byonna yabikung’aanyizza.\nIbrahim Mugalaasi yategeezezza nti ku Lwomukaaga emisana, Musinguzi yabaddewo mu Kyaliwajjala n’agenda okulambula ku mayumbage mu biseera eby’omuttuntu.\nOlwavuddeyo n’akubamu ku lwali ne banne ne yeeyongerayo. “Buli kawungeezi abadde atera okugenda mu jjiimu okukola dduyiro n’okweyoteza mu sawuna. Ku Lwomukaaga ssaawa nga 2:00 akawungeezi yagenze ku bbaala ya Afronica gye yafiiridde” Mugalaasi bwe yannyonnyodde.\nAkawungeezi yavuze mmotokaye Prado UA V 238Lokugenda ku Afronica. Musingizi abadde alina amaka e Namugongo Janda gy’abadde asula ng’atunda ettaka n’amayumba.\nAbadde n’amayumba g’abapangisa ga mirundi etaano okuli: Kira, Kyaliwajjala Kimbejja, Kyaliwajjala Kapeera, Namugongo ne Janda.\nAkulira okunoonyereza ku misango ku poliisi e Kira Constance Nyirasenga yategeezezza Bukedde nti poliisi yatutte omulambo e Mulago abasawo bazuule ekyavuddeko okufa kwa Musinguzi kyokka bakyalinze lipoota y’abasawo.\nOlwafudde emmotokaye ne bagitwala ku poliisi e Kira w’ekyakuumirwa. Moses Kiwanuka nannyini Afronica Bar yagambye nti byonna we byagwiriddewo yabadde taliiwo wabula nagattako nti kyannaku nnyo okuba nti omu kuba kasitooma be yafunye obuzibu era n’asaasira n’abooluganda olw’ekikangabwa ekyo. Musinguzi yaziikiddwa eggulo e Kabale.\nYalese omwana omu ne Nnamwandu nga mu kiseera kino ali lubuto lukulu.\nOMUSAWO AWABUDDE KU SAWUNA:\nDr. Grace Nambatya akulira okunoonyereza ku kujjanjabisa obutonde nga muno mwemugwa n’enkola y’okweyoteza mu Sawuna yagambye nti omuntu yenna agenda okweyoteza n’okukola jjiimu alina okusooka okwekebeza endwadde z’omutima nga Puleesa kubanga kibeera kyangu omuntu oyo okufuna obuzibu obuyinza n’okumuviirako okufa.\nAbakugu abalala bagamba nti omuntu agenda mu sawuna yandibadde asooka kunaaba n’ayingirayo ng’omubiri gutonnya amazzi amabisi.\nBagattako nti okuyingira olina okusooka okunywa giraasi z’amazzi agannyogoga bbiri, tolina kubeera mu ngoye.\nBeera ng’oyiwa amazzi ku lwazi ofune omukka okwewala okubeera mu lubabu olwereere ate tosaanye kulwamu kusussa ddakiika 25.\nBongerako nti; bw’ofulumayo naaba omubiri guweweere era ddamu onywe amazzi oba eky’okunywa ekiweweera.


Bukedde Online - Omukyala mmukwane?\nAbâ€™akatale kâ€™e Mengo bagobyemu abaana\nOwâ€™ebyobulamu e Wakiso ayimiriziddwa\nAdded 19th September 2011\nSsenga ekituufu omukyala ono mpulira nga mmwagala. Kino sikikola lwa ssente ze naye ekituufu alina empisa. Ssenga mmukwane kuba nange sirina mukazi?Â\nEkirungi omukyala ono abeera abagamba obutaganza bakyala bakulu ekitegeeza nti kimuyisa bubi. Ekirala engeri omukyala ono gyâ€™ayogeramu nammwe\nEkirungi omukyala ono abeera abagamba obutaganza bakyala bakulu ekitegeeza nti kimuyisa bubi. Ekirala engeri omukyala ono gyâ€™ayogeramu nammwe kitegeeza nti abatwala nga baana be. Ennaku zino abavubuka bangi baganza abakyala abakulu nga bagenderera okubabbako ssente nâ€™ebintu byabwe ebirala. Mwana wange obutayonoona nkolagana gyâ€™olina na mukyala ono nâ€™omukwano oguli wakati wammwe ndaba ngâ€™ebyokumukwana wandibivuddeko. Kijja kumusanyusa nnyo ngâ€™ofunye omuwala owâ€™emyaka gyo.Â\nLwaki abasajja bandekawo?\nSsenga simanyi kizibu kye nnina. Buli musajja gwe nfuna olumala okunkozesa ngâ€™andekawo. Ekinnuma nze mba nkyabaagala kyokka bonna tebambuulira nsonga ebandesaawo ate nga nnali ndowooza nti bwe weegatta nâ€™omusajja oba omulaze nti omwagala. Ssenga olowooza lwaki bandekawo?Â\nMwana wange abasajja bangi beegatta nâ€™abakazi nga balina ebigendererwa ebiwerako. Abamu baba baagala kwesanyusa, abalala kumanya muntu oyo gwâ€™aba yeegatta naye nâ€™abamu baba baagalira ddala bannaabwe. Kino tekikoma ku basajja bokka wabula nâ€™abakazi bangi beegatta nga tebalina mukwano wabula nga bakikoze kufuna ssente oba kwesanyusa. Â Ekizibu kyâ€™olina kirabika buli musajja akukwana oba olowooza nti akwagalira ddala. Abamu bakukwana nga mu birowoozo byabwe mulimu kwegatta. Mwana wange ebyâ€™abasajja sooka obiveeko kuba bonna bagenda kukuzannyirako obulwe nâ€™omutuufu akwagala. Gumiikiriza ojja kufuna omusajja anaakwagalira ddala.Â\nNnina kye sitegeera bulungi. Ndi musajja mufumbo era naakabumalamu emyaka 11. Mukyala wange mmwagala era bwe tuba mu kaboozi emirimu gitambula bulungi. Kye nneewuunya bwe ngâ€™endako ebbali mmalamu mangu akagoba ate oluusi amaanyi gambulidde ddala . Oluusi ndowooza nti osanga mukyala wange yandoga nga tayagala nfune bakazi balala. Ssenga nkole ntya?\nBwâ€™oba mukyala wo omwagala bulungi era nga talina buzibu bwonna lwaki obeera onaayiza abâ€™ebbali. Ndowooza nti obutabeera na kwagala kujjuvu eri abakazi abâ€™ebweru kye kikuleetera okumalamu amangu akagoba. Mwana wange ebiseera bino ensi yatabuka kuba abantu balwadde. Lwaki oyenda? Obwenzi buveeko kuba obulwadde bungi.\nNnalina omuwala gwe nnali njagala nga mulungi nnyo naye abantu ne bamunnemesa nga bagamba nti amaka mwâ€™ava basezi ate balogo. Ssenga omuwala ono alina empisa, mulungi era buli mulenzi amulabako aba ayagala kumukwana. Â Abantu abamanyi amaka gâ€™omuwala ono be baasooka okungâ€™amba ebintu bino wabula ne mbiwakanya okutuusa abantu abakulu lwe baatuma mukwano gwange ajje angâ€™ame omuwala mmuleke. Ssenga nkole ntya kuba ekituufu omuwala mmwagala?Â\nSigaanyi omuwala ono omwagala naye ekintu bwe kiba kikugambiddwa abantu abawera ate nga mulimu nâ€™abakulu kyandiba ekituufu. Mwana wange waliwo emize egitagumiikirizika mu bufumbo. Omuze gwâ€™ebitambo nâ€™obusezi, obubbi nâ€™emirala mingi nga giri mu maka temuyinza kubaamu mirembe. Bagamba nti singa ozaala mu muntu alina ogumu ku mize gino guba gugenda kulumba baana. Munnange ggwe wandyagadde okuzaala abaana abasezi? Omuwala bwe baba bamukugaanyi mwesonyiwe ojja kufuna omulala kuba abalungi tebaggwaayo.Â\nbaze alina abakyala babiri naye amaze emyaka etaano nga tadda wange. Ebbanga eryo mbadde mmanyidde okubeera nzekka era nga sikyafuna buzibu bwa bwagazi. Muggya wange ne baze baafuna obulwadde era bwe baakimanya kati baze andi bubi nti ayagala kudda mu maka gange. Nze ntya siriimu ate nkyayagala okukuza abaana bange. ssenga nkole ntya?Â\nNdowooza balo anoonya muntu anaamujjanjaba mu bulwadde wabula olina okumwegendereza naawe nâ€™atabukusiiga. Â Kisoboka abafumbo okubeera bombi ngâ€™omu mulwadde omulala nga mulamu. Â Balo bwâ€™aba ayagala kudda olina okumuteekako obukwakkulizo era bwâ€™aba tasobola kubugumiikiriza oli wa ddembe okumuviira kuba oyagala okukuza abaana bo.\nEyabbye ssente za Nnaalongo bamunyize amatama n'afeesa\nAbantu basenguke mu bitundu ebyâ€™omutawaana\nObulunzi bukyuse: Kati olunda ebisolo bitono n'oyoola kinene


Abasawo ku Ddwaliro ekkulu e Mukono beediimye, Twagala misaala gyaffe, tetulina bikozesebwa ku Covid19 - Watchdog Uganda\nWABADDEWO akasattiro mu ddwaliro ekkulu e Mukono ku lw’okuna, abasawo bwe baasazeewo okussa wansi ebikozesebwa ne beediima nga bawakanya abakulira Disitulikiti okulwawo okubasasula emisaala gyabwe saako ne bikozesebwa mu kujjanjaba ekilwadde kya Covid 19 okubaggwako nga batya nti kino kyandibaleetera nabo okukwatibwa covid olw’omuwendo gwa balwadde okweyongera.\nKinajjukirwa nti okuva eddwaliro lino bwe ly’asumusibwa okutuusibwa ku mutendera gwa HOSIPITAL abakulembeze ba Disitulikiti ye Mukono okuli Sentebe Andrew Senyonga, akulira abakozi James Nkata saako n’omubaka wa Gavumenti e Mukono Fred Bamwine baatandika okusika omuguwa nga baagala bakyuse obukulembeze bwalyo babuzze mu mikono gya Disitulikiti nga beesigama mu tteeka elifuga Gavumenti ezebitundu lye bagamba nti liwa Disitulikiti obuyinza okutwala amalwaliro gonna amanene.\nWabula kyazuulibwa nti ate eteeka lye limu era liwa ne Munisipaari obuyinza okuddukanya eddwaliro eddene kasita liba nga lisangiddwa mu kitundu ekyo.\nKino abakulu ba Disitulikiti ye Mukono baakiwakanya era ne bagenda mu maaso ne balagira abasawo bonna okwewandiisa ne Disitulikiti basobole okufunira eyo emisaala gyabwe, ekintu ekyabazitoweredde kubanga ensimbi ez’omusaala gwa basawo tebazirina.\nKino kye kivuddeko obuzibu abasawo abasoba mu 60 okulwawo okufuna omusaala, wabula tukitegeddeko nti akulira abakozi mu disitulikiti ye Mukono James Nkata yeefudde ate nawandiikira abakulira Munisipaari nga abategeeza nga bwatalina nsimbi zisasula basawo era nabasaba bagira babasasula okutuusa mu mwezi gw’omukaaga omwaka gwa 2021, aba munisipaari kye bakyagaanyi.\nAbasawo olwalabye banaabwe abaasigala mu munisipaari basasuddwa nabo kwe kusalawo beediime nga bawakanya embeera gye batandise okulaba, songa luli bwe babadde bali wansi Munisipaari babadde bafuna omusaala gwabwe mu budde kye bagamba nti si baakukigumikiriza.\nBaategezezza nti ne mbeera gye bakoleramu naddala mu kiseera kino ekye kirwadde kya covid si yamulembe, olw’okubulwa ebikozesebwa eri abalwadde baakyo, kye bagamba nti nabo bayinza okukwatibwa ekilwadde kino singa tewabaawo kikolebwa mangu.\nAkulira abakozi mu ddwaliro lino Dr. Geofrey Kasirye yayogedde ne ku mbeera y’obutaba na motooka etambuza abalwadde giyite AMBULENCE kye yayogeddeko nga omuziziko gye bali mu kiseera kino nga yeetagibwa mu kutambuza abalwadde ba covid 19.\nOluvanyuma lwa kediimo Dr Kasirye yeegayiridde banne okudda ku mirimu nabasuubiza okukwasaganya ensonga n’abakulu okulaba nga emisaala gyabwe gisasulwa mu bwangu ddala.\nEddwaliro lino lyasabwa omukulembeze we Ggwanga Yoweri Kaguta Museveni mu mwaka gwa 2014 abakulembeze abaaliwo mu kiseera ekyo okwali Meeya Johnson Muyanja Ssenyonga nabalala, era okusaba kwabwe ne kuddibwamu mu mwaka gwa 2019 ne lisuumusibwa.\nBwe yali akyaddeko mu ddwaliro lino gye buvuddeko Minisita we by’obulamu Jane Ruth Acheng yategeeza abakulembeze ba Disitulikiti ne Munisipaari okukomya okusika omuguwa mu by’obujjanjabi nabasaba bateese butya bwe bayinza okukolaganira awamu okusobola okutumbula eby’obulamu mu Mukono.\nYabategeeza nti bonna balina obuvunanyizibwa okuddukanaya eddwaliro lino, era nabalabula obutayingiza byabufuzi mu byabulamu wabula balabe butya Gavumenti bweyinza okubayambako okusuumusa amalwaliro amalala mu Mukono.\nAbakulembeze be kibuga kye Mukono bwe baabadde mu lukiiko ku lw’okusatu bonna awatali kwesalamu baasazeewo obutakkiriza kuwayo ddwaliro lino, era ne bawera nti singa Disitulikiti egenda mu maaso n’okweyingiza mu nzirukanya ye mirimu gye ddwaliro lino bajja kuwalirizibwa okugikuba mu mbuga za mateeka.


Ate Kati Batandise Kutemula Abasubuzi Abaganda? – ababaka\nHome Topic Ate Kati Batandise Kutemula Abasubuzi Abaganda?\nAte Kati Batandise Kutemula Abasubuzi Abaganda?\nHome › Forums › Ababaka Discussions for Unity and Peace › Masangaanzira / Crossroads › Ate Kati Batandise Kutemula Abasubuzi Abaganda?\nJuly 15, 2012 at 12:19 pm #18780\nOmusuubuzi omulala akolera ewa Kisekka akubiddwa amasasi\nJul 14, 2012 Matia Ssali ng’ali ku kitanda nga tannafa. Ekif: Prossie Kalule\nOMUSUUBUZI omulala akolera okumpi n’akatale k’ewa Kisekka akubiddwa amasasi n’afa nga yaakatuusibwa mu ddwaaliro e Mulago.\nEyatemuddwa ye Matiya Ssali, ng’abadde mutuuze e Nabweru mu Kampala kyokka ng’akolera wa Kisekka mu galagi eyitibwa Najja. Ssali yannyuse nga bulijjo n’adda eka ku ssaawa nnya ez’ekiro ku Lwokusatu.\nAlina w’asuza mmotoka ye era yabadde agitwala mu kifo kino, kwe kugwa ku babbi nga baliko omuntu gwe batuga n’ayagala amuyambeko. Yabuuse mu yiye n’agenda okutaasa n’akwatako omubbi omu ne beenyoola naye.\nMu kavuvvungano kano, omu ku babbi abaabadde bayimiridde ku mabbali yasiseeyo basitoola n’akuba Ssali amasasi mu kifuba n’agwa wansi olwo ababbi ne badduka ne mmotoka gye baabadde bagezaako okunyaga ne bagireka awo.\nSsali yakubye enduulu abadduukirize ne bajja ne basanga ng’avaamu omusaayi mungi kwe kuumuyoolayoola ne bamutwala mu ddwaaliro e Mulago. Amasasi gaamukutte mu mawuggwe ne gagayuzaayuza era we yatuusiriziddwa mu ddwaaliro nga takyasobola kussa bulungi.\nAbasawo baamutadde ku kyuma ekiyambako okussa ne bagezaako okumussaako omusaayi kyokka yamazeewo akaseera katono n’afa. Dokita yategeezezza nti yavuddemu omusaayi mungi ate nga n’amawuggwe gaabadde gasensebuddwa amasasi ekyamuviiriddeko okufa amangu.\nSsali abadde akola ntegeka edda mu Iraq okukola ng’eno yali yagendayoko n’amalayo emyaka ebiri kyokka abaali bamukozesa ne bamukubira essimu addeyo obutasukka mwezi guno addemu okukola nga pasipooti yagifunye wiiki ewedde.\nOmugenzi alese nnamwandu n’abaana basatu nga yaziikiddwa ku Lwakutaano mu Kiganda e Mubende. Abatuuze mu kitundu beemulugunyirizza poliisi y’e Nabweru nga bagamba nti omugenzi we yakubiriddwa amasasi kumpi nnyo ne weri nti kyokka baatuutte ekiseera kiwanvu okujja nga bamaze okubategeeza.\nAbatuuze baayongeddeko nti mu kifo we battidde omugenzi wabi babbirawo nnyo abantu nti kyokka tewali kyali kikoleddwa kusalirawo magezi kutereezaawo wadde nga kibadde kyogerwako buli kiseera wabeewo ekikolebwa okutereeza ebyokwerinda mu kitundu.\n1• July 10, 2012 – Omusuubuzi Henry Kayiira yakubiddwa amasasi ng’ava mu mmotoka ye nga yaakatuuka mu makaage e Kiboga mu Kabakanjagala Zooni.\n2• July 3, 2012 – Omusuubuzi William Lubega Musisi eyakazibwako erya Kitengo era nnyini dduuka lya Kamulu Traders e Kyebando ku lw’e Gayaaza yakubiddwa amasasi ng’adda ewuwe\n3• July 2, 2012 – Ab’emmundu baalumbye edduuka lya Mobile Money e Bweyogerere ku makya ne bakuba amasasi n’okunyaga ensimbi 400,000/-\n4• June 25, 2012 – Abazugu bazinda amaka nga Maj. Charles Ddamulira akolera mu kitongole kya ISO ne babba piisito ye.\n5• June 24, 2012 – Omuntu omu yattiddwa e Kirinnya bwe yakubiddwa amasasi.\n6• June 22, 2012 – Haji Kiweewa Kigejjogejjo owa Prime Shoppers Supermarket e Kyanja ne bamutta.\n8• Abazigu bazinze ekibanda kya Spot Cash ku Arua Park ne banyaga era omukazi Margaret Bilavu n’afiiramu olw’okukubwa amasasi.\nJuly 20, 2012 at 1:52 pm #28022\nM7 EYABALETERA OTULO NOBUTEMU ABWABULI NGERI BWAJJIRA WAMU NOKWEYOREKA GYEBWAALI\nGavumenti yeeri emabega wo butemu kino kyeraga mu lwaatu lwaaki abali mugavumenti bo tebabattira bantu baabwe oba bo kenyini okukubwa obutayimbwa oba enganda zaabwe wano bwewabaawo gavumenti kyeyagala ekikolerawo ngokukuba abantu amasasi babe nga bali mukukungubaga nga kyebakola e Kasubi.\nsinga abaali batta abantu gavumenti siyebatuma bandibadde basitukiramu dda okubakwaata naye buli lweyagala okwongera okujjuza amakomera nga betutteyo abasooka bajjudde nge yoola omuntu wabulijjo anoonya emirimu kubanga munsi ye ye talina mukisa kufuna mulimu nga banakunkunyedda tebanagyegabanya babeere nga nokugisobola tebagisobola\nbuno obutemu tebwakatandika kati kuba ababukola babadde babukola mu gavumenti zobote 1 ,2ne mu ya amin ekyobutakendeeza kutemula kubanga abaganda tebasitukanga kwerwanano era abatemu bagukola kubanga tebatta baabwe era tebatemulira waabwe .\nMirundi emeka nga bakwaata abatemu nebabawereza mubifo ebirala bongere omulimu gwaabwe nga bavuddewo mukitundu webabadde nga Alinaitwe , nooyo eyattanga abantu nabanyagako emotoka zaabwe ate nga bakugamba nti nabeyita abanene mu gavumenti mwebali Mukama lwalibikkuka ekisanikira muliraba ekivundu , okujjako wabeewo okuwonga singa abaganda banazibuka amaaso nebadda e wa Mukama nokusobola okwerwananko.\nLwaaki obutemu buli mu Buganda wokka lwaaki tebuli mu west nti mbadde bebabbye ssente zonna nga namayumba gaabwe bagazimbamu obusenge mwebazitereka atali omu naye nebabajjayo kinoomu kyokka bebabbako sente beerya nkuta , kale mubbe naye mubalekere eddembe bekolere naye nabulikalimu ne mukookya kemutatutte Mukama ajja kubakuba ebbalayi mulyevuma ekyabaleeta eBuganda\nAni ali emabega w‘ettemu\nOkuva ku nkomerero y’omwaka oguwedde, kigambibwa nti abantu abasoba mu 40 be baakatemulwa mu ngeri etategeerekeka, ng’abasinga ku bano basuubuzi b’omu Kampala, ekitadde ennyo abantu ku bunkenke era nga beemulugunya nti ensonga eno poliisi egikutte mu ngeri yaakubalaata.\nAbantu abamu bagamba nti ebibinja by’ebyokwerinda ebizze bisaanyizibwawo ng’ekya Rapid Response Unit (RRU) n’abantu abagobwa mu magye ne poliisi be bali emabega w’ebikolwa bino olwensonga nti abamu tebaggyibwako mmundu ate nga baba tebakyalina mirimu gye bakola.\nWabula omwogezi wa poliisi, Asuman Mugyenyi agamba nti, “Ebyo byabulimba, RRU bwe yaliiwo abantu baali tebatemulwa? Abantu kye balina okumanya nti kati amakubo mangi abatemula mwe basobola okuggya emmundu. Bafuna emmundu okuva mu Rwanda, Congo, Sudan ey’amaserengeta, Somalia ne mu Karamoja kubanga ebitundu ebyo mubaddemu entalo,” Mugyenyi bwe yagambye.\nFrank Baine, omwogezi w’amakomera yategeezezza Eddoboozi nti obwavu obuli mu ggwanga bwe businze okuleetawo okutemulwa kw’abantu. Yagambye nti akaseera kano abantu bangi tebalina mirimu era ng’engeri yonna gye balina okufunamu ensimbi kwe kubba n’okutta okusobola okubeezaawo obulamu.\nEttemu likyase nnyo omwaka guno, nga gye buvuddeko abasiraamu abawerako bazze batemulwa nga ne poliisi tennabaako kirambulukufu kye yaazudde ku batemu.\nKino kyaleeseewo endowooza mu basiraamu abamu nti wandibaawo ababalinako ekkonda sinakindi babalemesa okusaasaanya eddiini yaabwe kyokka tekyakoma ku bo bokka, n’abantu ab’eddiini endala ne batandika okuttibwa.\nWaliwo abasonze olunwe mu bantu abaali baasibibwa mu makomera ku misango gy’obutemu ate ne bayimbulwa.\nWabula Baine akiwakanya bw’annyonnyola nti, “Ekyo sisobola kukkiriziganya nakyo kubanga ne poliisi tennafulumya alipoota ku kunoonyereza kw’obutemu obukolebwa mu Kampala. Singa poliisi evaayo n’eraga ng’abantu abateebwa bwe beenyigira mu butemu buno, awo nja kukikkiriza era tunoonye ekyokukola,” Baine bwe yategeezezza.\nOkusinziira ku mwogezi wa poliisi mu ggwanga, Asuman Mugyenyi, balina webatuuse mu kunoonyereza ku butemu buno era nga bakizudde nti obutemu obusinga buzze oluvannyuma lw’abasuubuzi okufuna obutakkaanya ne bannaabwe mu ngeri y’okufunamu ensimbi.\n“Tukutte emmundu eziwerako abatemu bano ze bakozesa okutemula n’okubbako abasuubuzi ensimbi zaabwe era okunoonyereza bwe kunaggwa byonna tujja kubitegeeza bannansi.”\nYagasseeko nti okunoonyereza ku nsonga eno si kwangu kubanga abakozi b’ebikolobero bano tebabeera mu kifo kimu era akaseera kano bali mu kutalaaga mu bitundu ebyesudde Kampala okulemesa enteekateeka zaabwe.\nObutemu bukyase nnyo mu Kampala n’ebitundu ebigyetoolodde omuli; Kawempe, Masajja, Nateete, oluguudo lw’e Gayaza n’e Jinja, Nakawa, Kyanja n’ebitundu ebirala.\nAmeria Kyambadde, minisita w’ebyobusuubuzi ategeezezza nti, “Nina ennyiike ku mutima olwengeri abasuubuzi gye battibwamu naye sijja kwogera biwanvu kubanga ensonga ezo zivunaanyizibwa ku minisitule y’omunda mu ggwanga.”\nIbrahim Ssemujju Nganda, omubaka wa Kyaddondo East agamba nti, “Nneewuunya okulaba nga wayise akaseera katono ng’ebikolwa by’okuttisa abantu obutayimbwa bikendedde, kati waleeteddwawo obutemu obupya nga bakozesa mmundu. Gavumenti erina okuvaayo okutubuulira ebiri emabega w’ettemu lino,” Ssemuju bwe yagambye n’agattako obwavu obweyongedde olwebbula ly’emirimu nti nabwo tebusaana kubuusibwa maaso.\nWabula James Kakooza, omubaka wa Kabula mu palamenti ensonga eno agitunuulizza bantu abalemeddwa okubuulira poliisi amawulire amatuufu agakwata ku beenyigira mu bikolwa by’obutemu.\n“Ekikwekweto ekya Wembley ekyali kikulirwa Afande Kayanja okulwanyisa obufere kyasaanyaawo abaali bakola omulimu guno olwomuntu wa wansi okumuwanga amawulire agakwata ku nfo z’abazigu bano. Ne ku nsonga eno, abantu bandifubye nnyo okulaba nga bakwatagana ne poliisi okulaba nga balwanyisa ettemu eriri mu kibuga Kampala,” Kakooza bwe yagambye.\nAbantu abazze batemulwa\n– 10, July 2012. Peter Badokwaya omuvuzi wa sipensulo e Mengo yabuziibwawo n’attibwa mu bukambwe era omulabo gwe ne guzuulwa mu kibira.\n– 3,July,2012. William Lubega Musisi yakubbwa amasasi ng’ayigira ku geeti ye na menyeka amagulu nakati akyali mu Mulago.\n– 25,June,2012. Maj. Charles Ddamulira akola mu kitongole kya ISO yaalumbibwa mu maka ge n’abibbwako pasitoola ye wabula teyatusiibwako bulabe.\n– 22,June,2012. Haji Kiweewa Kigejjogejjo, nnyini wa Prime Shoppers e Kyanja yakubwa amasasi agaamutta.\n– Ku lunnaku lwe lumu omuwala Gimuminyiri Anatrida yakubwa amasasi e Ddundu- Nakasajja oluvannyuma lw’abajambula okutayiza takisi mweyali.\n– 23,May,2012. Sulaiman Wabbi naye yagwa ku kyokya kye kimu.\n– Mu Gatonnya, Noah Wamala owe Mutungo naye yattibwa\n– 5,July,2011. Omubazi w’ensimbi mu kitongole ky’ebyokulonda Ben Mawanda yatemulwa mu maka ge e Kyengera.\n– Ntenvu,2011. Munnamawulire omunyarwanda, Charles Ngabire yattibwa wakati mu kibuga.\nRichard Semujju. Abantu baavu tebalina mirimu kibi nnyo nti basazzewo kutta banabwe okusoboola okwebezawo.\nJohn Mulemi. Abantu tebakyalina mutima gwagaliza bannabwe alina gwebagala okusanyawo ate ne pOliisi ensonga zino ezibalatiddemu nnyo.\nRecheal Nansikombi. Poliisi yeevako obutemu olw’okulemwa okufulumya alipota ku butemu obubadde bugya nga bukolebwa.\nMargaret Kambugu. Abantu twewala okutambula ekiro ate poliisi nayo esitukiremu okwongera okutondawo obukuumi obwamanyi mu bitundu byaffe.\nSOLOMON KAWEESA NE IVANIE MUKASA MALE


Bukedde Online - Asse muganzi we n'amusalako omutwe\nAsse muganzi we n'amusalako omutwe\nBugingo ayongedde okunyiga\nAsse muganzi we n’amusalako omutwe\nOmugenzi Kanyi bw’abadde afaanana.\nABATUUZE okutegeera nti muliraanwa waabwe atemuddwa, zaabadde ssaawa 10:00 ez'olweggulo ku Lwokubiri nga balaba taggulawo kyokka nga leediyo mu kizigo ke yasiibye eyogera obutasalako.\nBaagenze okumenya oluggi kwe kusanga ng'ekiwuduwudu ky'omulambo gwa Hellen Kanyi 23, kiri wansi mu kibembe ky'omusaayi nga n'omutwe gwe guzingiddwa bulungi mu bulangiti ne gussibwa mu kasonda k'omuzigo gwe mw'abadde asula.\nEttemu lino, lyabadde ku kyalo Mabanda mu mu kabuga k'e Matugga ku luguudo oludda e Ssemuto mu kiro ekyakeesezza Olwokubiri.\nAgambibwa okubeera omutemu, Nicholas Tumuramye 25, abadde muganzi wa Kanyi gw'abadde yaakafuna. Kigambibwa nti olwamaze okumutta, n'akubira famire ya Kanyi essimu ng'abategeeza nga omuntu waabwe bwe yabadde afunye obuzibu nti bagende bamuyambe. Tumuramye, mutunzi wa ngatto mu maaso g'essundiro ly'amafuta erya Gaz mu kabuga k'e Matugga.\nMu muzigo mwe battidde Kanyi mwasangiddwaamu obubonero bw'ensiitaano era kiteeberezebwa nti okutumbula leediyo, kaabadde kakodyo okulemesa baliraanwa okuwulira olutalo luno.\nOMUTWE YAGULESE MU KASONDA\nAbatuuze baalabye Kanyi taggulawo ate nga ne leediyo eyogerera waggulu kwe kutegeeza landiroodi waabwe eyafunye abantu ne bamenya oluggiBwe baayingidde mu nnyumba, tebaasoose kukitegeera nti kye baabadde balaba kiwuduwudu kya Kanyi kubanga tekyabaddeko mutwe. Kyabadde kigahhalamye wansi ku sseminti mu musaayi ogwabadde gutandise okukwata nga gufuuse ekibembe.\nBaakubidde poliisi y'e Matugga era ye yazudde omutwe mu kasonda gye gwabadde gukwekeddwa nga guzingiddwa mu bulangiti olwo ne balyoka bakakasa nti ddala Kanyi yabadde atemuddwa.\nPoliisi era yazudde engoye za Tumuramye ze yalese mu nju nga zivulubanye omusaayi kwe kuteebereza nti alina ky'amanyi ku ttemu lino. Rose Seki muganda wa Kanyi yagambye nti, Tumuramye yamukubidde essimu ng'amugamba nti, mugandawe yabadde anywedde omwenge mungi nnyo era yabadde tasobola kusituka n'amusaba agendeyo amuyambeko.\n"Kale obwedda nneeganya okugendayo nga nninda hhendeyo olweggulo. Omusajja yankubidde essimu emirundi nga 10 ng'ambuuza oba hhenzeeyo ne mmulaba. Namugambye nti, nabadde nkyafumbira baana nga sisobola kubaleka nga tebalidde nga simanyi nti muganda wange baamusse dda." Seki obwedda bw'anyumya ng'eno amaziga bwe gamuyitamu.\nYagasseeko nti, Tumuramye teyakomye ku ye wabula yakubidde ne bazadde baabwe n'abategeeza nti, muwala waabwe yabadde afunye obuzibu era yabadde yeetaaga obuyambi amangu ddala.\nSeki yagambye nti ono si ye musajja gw'abadde amanyi muganda we gw'abadde ayagala era ateebereza nti okufuna ennamba ye amukubire, yagiggye mu ssimu ya mugandawe, Kanyi, ng'amaze okumutta.\nPOLIISI EGGUDDEWO FAYIRO\nAkulira ebyokwerinda ku kyalo kino Hamis Kizito yasabye wabeewo okunoonyereza okuzuula omutemu gye yaddukidde kubanga engeri gye yasseemu omukazi ono ya ntiisa ddala. Atwala poliisi y'e Matugga Bosco Patrick Obotol yagambye nti, batandise okunoonyereza era fayiro y'obutemu nnamba SD 28/07/05/2019 yagguddwaawo.\nAbachina bali ku gwa kukuba ssentebe Bwanika


People « BugandaWatch\nEkitongole ky’ebyemizannyo e Mengo, n’okutuuka leero kikyagaanyi okusasula ensako z’ebika 2 ebyasamba omupiira ogw’akamalirizo mu mpaka z’Ebika bya Baganda (Bika bya Baganda Football Tournament). Omupiira guno gwasambibwa nga 25 November 2017, e Bukalasa mu Bulemeezi. Ente yawangula Effumbe ku goolo 1 – 0 mu maaso ga Ssaabasajja. Ebika byombi byalina okusasulwa olw’okwetaba mu mpaka zino. Oluvannyuma lw’omupiira okuggwa,\nNga 24 November 2017, Katikkiro wa Buganda, Mw. Charles Peter Mayiga yazeemu nate okujja ssente mu ggwanika lya Buganda nazigabira gavumenti ya Uganda. Yazitonedde ekitongole ky’eby’obulamu ekiyitibwa Central Public Health Laboratory. Mengo ne gavumenti ya NRM bagambye...\nKu lwa 25 November, 2017, Ssabasajja Kabaka wa Buganda, Muwenda Mutebi II, yalabise ku mukolo gw’empaka z’omupiira gw’Ebika bya Baganda ez’akamalirizo (finals). Empaka zino zabadde Bukalasa mu Bulemeezi. Ekika ky’Ente kye kyawangudde nga kikubye eky’Effumbe goolo 1 ku...\nKu lwa 21 November 2017, abasomesa, abakozi n’abayizi ba Muteesa I Royal University (MRU) baafuna amawulire amatongole nti Prof. Arthur Serwanga, abadde Vice Chancellor, yawumuzibbwa. Era nga Dr. Umar Ahmed Kasule, abadde yakegatta ku MRU okumala emyezi mitono...\nWaliwo essuubi Muteesa I Royal University okugulawo nate mu December, Vice Chancellor omupya ayinza okuyingirawo esaaawa yonna\nAbasomesa n’abakozi ba Muteesa I Royal University (MRU), basisinkanye ku ttabi lya univasite eno ery’eKakeeka Mengo nga 17 November 2017. Mu nsisinkano eno, bakkaanyizza okudda ku mirimu gyabwe nga 2 December 2017, ng’olukiiko olutwala university bwelwategeeza, singa...\nOkuzimba amasiro ga Bassekabaka e Kasubi gwesibye buto, Mengo egamba nti tewali ssente\nKulw’okubiri nga 13 November, 2017, BugandaWatch yafunye amawulire nti omulimu gw’okuzaawo amasiro ga Bassekabaka ba Buganda e Kasubi Nabulagala, ogubadde ogutambula bulungi, ate gwazeemu okwesiba. Kino nga kyabaddewo oluvannyuma lw’akulira omulimu guno, Mw. Jonathan Nsubuga, okusindika abakozi...\nMayiga yalayizza abakulembeze b’abayizi ba Buganda bamugondere, Kabaka ye nabagamba kwekirizaamu na kuba bavumu\nNga 8 November 2017, Katikkiro wa Buganda, Mw. Charles Peter Mayiga yakulira omukolo ogw’okukyusa obakulembeze ba Nkobazambogo Uganda, ekibiina Mengo kyeyatondawo okudibya ekya Baganda Nkoba za Mbogo Students Association (BANKOSA), oluvannyuma lw’ekiba ttaka n’okusiba Kabaka emimmwa (Mengo kyeyatuuma MOU)...\nKatikkiro ali wakati mu lukwe lwa Civil Aviation Authority okubba ettaka lya Mmamba Kakoboza, ekika kya Baganda\nWaliwo obujulizi obuwandiike nga busonga mu Katikkiro wa Buganda, Charles Peter Mayiga, nga ali wakati mu lukwe lwa gavumenti ya NRM okubba ettaka ly’Abaganda ab’ekika kya Mmamba Kakoboza e Ntebbe mu Busiro. Obujulizi buno BugandaWatch ebusanze mu kunoonyereza...\nKyanjo asibudde Nambooze, agenze Buyindi kumujjanjaba nkizi abatemu ba gavumenti ya NRM gyebamenya\nHajji Hussein Kyanjo y’omu ku babadde ku kisawe Entebbe okusiibula Muky. Betty Bakireke Nambooze, eyasitudde okugenda e Buyindi afune obujanjjabi, oluvanyuma lw’okusimatuuka abasirikale ba Uganda abaali bagezaako okumumenya enkizi. Nambooze yawonera watono okutemulirwa mu kizimbe kya palamenti...\nEbaluwa ya Muyanja okuva mu America – Bobi Wine mwagala, naye ebyafaayo bya Uganda Robert Kyagulanyi byasomesa bikyaamu\nMwanyinaze Namayega, Nsuubira nti muli bulungi, okusiziira ku Kojja Lubwama bye yangamba ku Friday. Naffe tuli balamu era weekend ewedde nagendako e Pittsburgh okukyalira mukwanogwo. Yantwaala mu clinic ye era nnungi nnyo. Gyenafunira n’empiso egema flu (oba ye lubyamira?) eyansookera....